Аввал бир раҳбарнинг оғзига ҳамма қараб турар эди — Танзила Нарбаева – Fikrat.uz\nАввалги раҳбарлар ва ҳозирги раҳбарлар ўртасида фарқ жуда ҳам катта. Чунки, аввал бир раҳбарнинг оғзига ҳамма қараб турар эди. Шу раҳбар нима деса, қонун ҳам шу эди. Қонунлар ҳам четда қараб туриши мумкин эди, ўша вақтларда, — дея таъкидлади Нарбаева.\nУ Шавкат Мирзиёев олиб бораётган сиёсат ҳақида гапирар экан, аввалига кўпчилик раҳбарлар мослаша олмаганини айтди.\nҲозирги раҳбар юритаётган сиёсатга кўп раҳбарлар мослаша олмади. Улар тушуна олмай турди. Давлатимиз раҳбари жуда ҳам кўп эркинликлар бердилар. Ҳар бир тармоқ, вазирлик ва ҳатто пастдаги ҳокимликларга ҳам жуда катта эркинлик ва ваколатлар берди, — дея фикр билдирди Сенат раиси.\nОлдинги даврда бир ҳудудда ўзининг маблағи бўлмас эди. Давлат бюджетидан берилган маблағ ҳам, ўзидан йиғилган маблағ ҳам тўғридан-тўғри давлат бюджетига ўтказиб юбориларди. Ўша ҳудуд солиқлар ҳисобига йиғилган маблағига ҳам „хўжайин“ бўла олмас эди. Ҳозир эса йиғилган маблағи ўзида қоляпти. Менимча, дунёнинг ҳамма давлатларида ҳам бундай эмас. Давлат раҳбари мана шундай эркинлик бердики, ҳудудлар ўзлари йиғган маблағини ўз ҳудудларининг инфратузилмасига, ижтимоий муаммоларини ҳал қилишга, янги корхоналар ташкил қилиб, иш ўринлари яратишга бемалол сарфлай оляпти. „Бу мустақиллик эмасми?“, дегингиз келади, — дея таъкидлади Танзила Нарбаева.\nСенат раиси аввал, ҳокимлар бизга тепадан қанча пул берилар экан, деб кутишганини, ҳозир эса вазият умуман бошқача тус олаётганини қўшимча қилди.\nҲозир бирор ҳудудга бориб кўринг, ҳокимлар маблағни қаерга сарфлагини бўйича тийин-тийинигача айтиб беради. Аввал бунақа эмас эди. Аввал улар фақат кутиб ўтиришар эди, бизга тепадан қанча пул берилар экан деб. Бир тийин ҳам берилмас эди», — дейди интервьюда юқори палата раиси.\nПахта йиғим-теримида пахтани етиштиришга ҳам маблағ берилмаган. Ҳаттоки, пахтани йиғиб олишда меҳнат учун ҳам пул берилмас эди. Меҳнат учун пул берилмаганидан кейин, албатта, мажбурий меҳнатга йўл қўйиларди. Шунинг учун ҳам мажбурий меҳнат бўлган. Бюджет ташкилотларида, масалан, тиббиёт, таълим ходимларига „ойлигини олсин-у, лекин меҳнатини пахта даласида қилсин“ дейиларди. Ўқитувчи 4 ойлаб пахта даласида қорайиб меҳнат қиларди, — дея қўшимча қилди сенат раиси Танзила Нарбаева.\nИзоҳ қолдиринг Аввал бир раҳбарнинг оғзига ҳамма қараб турар эди — Танзила Нарбаева\nУйғонинг, жаноб мудир!\n12:33 / 19.06.2020 14.08.2020 26145 0\n11:28 / 07.11.2020 07.11.2020 3916 0\n13:18 / 06.04.2020 02.09.2020 24768 0\n10:06 / 20.09.2020 15.10.2020 25391 0\nБобурийлар ҳақида 5 факт\n10:47 / 14.02.2020 07.09.2020 30325 0\n16:26 / 29.11.2019 14.08.2020 25029 0


Ўқитувчи мақоми қандай бўлиши керак? / ADOLAT ижтимоий-сиесий газетаси\nЎқитувчи мақоми қандай бўлиши керак?\nЎзбекистон Республикаси норматив-ҳуқуқий ҳужжатлар лойиҳалари муҳокамаси порталига 2019 йилнинг 11 январида жойлаштирилган “Ўқитувчи мақоми тўғрисида”ги қонун лойиҳаси кенг жамоатчиликнинг диққат марказида бўлди. Ушбу қонун лойиҳаси Ўзбекистон “Адолат” СДПнинг барча бўғиндаги тузилмалари, партия фаоллари, депутатлар, экспертлар томонидан ҳам ўрганилди. Тўпланган фикр ва таклифлар таҳлил этилиб, дастурий мақсадларимиз ҳамда электорат манфаатларидан келиб чиққан ҳолда ушбу қонун лойиҳаси юзасидан асослантирилган 20 та таклиф тайёрланди.\nУшбу таклифларда ўқитувчининг касбий фаолияти ва шу фаолиятдаги ҳуқуқлари, унинг одоб-ахлоқ қоидалари, якка тартибдаги педагогик фаолият (репетиторлик), муаллимларнинг меҳнатига ҳақ тўлаш ва ижтимоий муҳофазаси, ўқитувчи фаолияти устидан жамоатчилик назорати ва бошқа бир қатор меъёрлар юзасидан асослантирилган фикрлар ўз аксини топган. Жумладан, қуйида бир қанча мисоллар келтириб ўтамиз:\n1. Қонун лойиҳасининг 2-моддасида мазкур қонуннинг қўлланилиш соҳалари санаб ўтилган. Таълим соҳасидаги давлат бошқаруви органлари ва уларнинг ҳудудий бўлинмаларини ҳам ана шулардан бири сифатида киритиш мақсадга мувофиқдир. Маълумки, таълим соҳасидаги давлат бошқаруви органлари ва бўлинмаларига энг фаол, салоҳиятли, малакали ва тажрибали ўқитувчилар жалб этилади. Ушбу лавозимга ўтгач, мазкур педагоглар ўқитувчи мақомини йўқотиши мантиққа тўғри келмайди. Унинг тегишли имтиёзлардан чекланиши кадрлар салоҳиятининг тушиб кетишига олиб келади. Шу сабабдан мазкур қонун уларга ҳам татбиқ этилиши лозим. Шу билан бирга, уларнинг яна ўқитувчилик фаолиятига қайтиш имконияти ҳам борлигини назардан четда қолдириб бўлмайди.\n2. Лойиҳанинг 3-моддасида ўқитувчининг касбий фаолиятдаги ҳуқуқлари хусусида сўз боради. Уларнинг ҳуқуқлари қаторида қуйидаги жумлалар орқали “ўзи яратган ўқув қўлланма, монография ва шу турдаги илмий янгиликларни қонунчиликда белгиланган тартибда тижоратлаштириш ва ундан тушадиган маблағни ихтиёрий равишда тассаруф этиш”ини ҳам келтириш жоиздир.\n3. Ўқитувчининг одоб-ахлоқ қоидаларига оид 11-модданинг тегишли бандида “Ўқитувчиларнинг кийинишига қўйиладиган талаблар таълим ташкилотлари томонидан белгиланиши мумкин”, деб қайд этилган. Бунда охирги жумлани “белгиланади” деб аниқ ифодаланса, ушбу норма амалда ҳақиқатан ишлашини таъминлайди.\n4. Қонун лойиҳасининг 13-моддаси “Меҳнатга ҳақ тўлаш”, деб номланган. Ўриндошлик сифатида ўтиладиган дарсларнинг иккинчи даражали бўлиб қолмаслиги, бундай ҳолатларда таълим сифатининг пасайиб кетишининг олдини олиш мақсадида ушбу модда “Ўқитувчиларнинг ўриндошлик асосидаги фаолиятига базавий тариф ставкаларига биноан 100 фоиз меҳнат ҳақи тўланади”, деган меъёр билан тўлдирилиши лозим. Дейлик, айрим фанлар бўйича белгиланган дарс соатлари бир ўқитувчи учун бир ставкага ҳам тўғри келмайди. Шунинг учун у бошқа мактабдан ҳам дарс олишга мажбур бўлади. Бу ҳолатда энди ўқитувчи бир хил фаолияти учун икки хил ҳақ олишига тўғри келиб қолмаслиги керак.\n5. Лойиҳанинг 14-моддасидаги “25 йил ва ундан ортиқ меҳнат стажига эга бўлган ўқитувчилар муддатидан олдин ёшга доир пенсияга чиқиш ҳуқуқига эга”, деган жумлаларни 14-модданинг 4-хатбошисидаги меъёрларга номутаносиб бўлганлиги сабабли чиқариб ташлаш таклиф этилмоқда. Чунки пенсияга чиқиш ёши оширилаётган бир шароитда 25 йил фаолият юритган ўқитувчи 50 ёшга тўлмасданоқ пенсияга чиқиб кетишига тўғри келиб қолади.\n6. Лойиҳанинг 17-моддасига кўра, “Давлат томонидан ҳар йили қишлоқ ва шаҳарларда намунавий лойиҳалар бўйича қурилаётган арзон уй-жойларнинг бир қисмини ўқитувчиларга имтиёзли асосларга кўра ипотека кредити сифатида бериш рағбатлантирилади”, дейилган. Шу ўринда ушбу нормани ҳам аниқлаштириб, яна қуйидаги қўшимчаларни киритиш айни муддаодир: “Давлат томонидан ҳар йили қишлоқ ва шаҳарларда намунавий лойиҳалар бўйича қурилаётган арзон уй-жойларнинг бир қисми ўқитувчиларга ипотека кредити ажратилиши орқали имтиёзли асосларга кўра берилади.\nТегишли таълим соҳасидаги давлат бошқаруви органлари ёки уларнинг ҳудудий бўлинмалари томонидан тақдим этилган рўйхатга биноан, 10 йил узлуксиз педагогик иш стажига эга бўлган ва айни вақтда таълим тизимида фаолият олиб бораётган ўқитувчиларга автотранспорт воситаларини сотиб олиш учун имтиёзли кредитлар ажратилади.\n7. Ўқитувчи фаолиятига нисбатан чекловлар (20-модда) қаторида яна бир чеклов “Давлат таълим стандартларига номувофиқ дарс машғулотларини ўтиш”, деган жумла билан тўлдирилса, бу меъёр таълим муассасаларида давлат таълим стандартларига мос равишда дарс машғулотларини ташкил этишга хизмат қилган бўлар эди.\n8. Ўқитувчиларнинг малакасини ошириш ва қайта тайёрлаш (22-модда) назарда тутилган модданинг матнини таклиф қилинаётган ўзгартириш асосида “Давлат томонидан мактабгача, умумий ўрта, ўрта махсус, касб-ҳунар ва мактабдан ташқари таълим муассасалари ўқитувчилари, шунингдек, таълим соҳасидаги давлат бошқаруви органлари ва уларнинг ҳудудий бўлинмаларининг педагог мутахассислари малакасини ошириш ва қайта тайёрлаш учун шароит яратиш кафолатланади”, деб белгилаш амалиётда ўз натижасини берган бўлар эди. Яъни тегишли таълим соҳасидаги давлат бошқаруви органлари ва уларнинг ҳудудий бўлинмалари педагог мутахассислари айни пайтда ўқитувчи ҳисобланишини инобатга олиш лозим. Шунингдек, уларнинг таълим соҳасидаги ёки маълум бир фан соҳасидаги янгиликлар ва ислоҳотлардан хабардор бўлиб бориши мақсадга мувофиқдир.\n9. Қонун лойиҳасининг 24-моддасидаги “Ўқитувчилар фаолиятини назорат қилиш қонун ҳужжатлари асосида аттестациядан ўтказиш, уларнинг фаолиятини ўрганиш, баҳолаш ва бошқа шаклларда амалга оширилади”, дейилган. Бу ўринда қўлланилган “ва бошқа” жумласи, бизнингча, педагог фаолиятини асоссиз текшириш ва назорат қилиш ҳуқуқини беради. Шуни назарда тутиб, мазкур қисқа жумлани олиб ташлаган маъқул.\n10. Ўқитувчи фаолияти устидан жамоатчилик назорати меъёрлари белгиланган 25-модданинг “Ўзбекистон Республикаси фуқаролари, фуқароларнинг ўзини ўзи бошқариш органлари, шунингдек, қонун ҳужжатларида белгиланган тартибда рўйхатга олинган нодавлат нотижорат ташкилотлари, оммавий ахборот воситалари томонидан мазкур назорат амалга оширилиши мумкин”, деган банди қуйидаги таҳрирда баён этилиши айни муддао саналади: “Ўқитувчи фаолияти устидан жамоатчилик назоратини таълим муассасасида тузилган Кузатув кенгаши амалга оширишга ваколатлидир”. Чунки ўқитувчи фаолиятига турли даражадаги идоралар (ННТ, ОАВ, ФЎЎБО) томонидан асоссиз аралашувлар таълим сифатига салбий таъсир кўрсатади. Шунинг учун, ота-оналар, фуқароларнинг ўзини ўзи бошқариш органлари ва бошқалардан иборат таркибда тузиладиган Кузатув кенгашига ушбу ваколатни бериш мақсадга мувофиқдир.\nЎзбекистон Республикаси Халқ таълими вазирлиги муаллифлигида ишлаб чиқилган “Ўқитувчи мақоми тўғрисида”ги қонун лойиҳаси юзасидан Ўзбекистон “Адолат” СДП томонидан партия позициясидан келиб чиқиб тайёрланган барча таклифлар вазирликка тақдим қилинди.\nМарказий аппарати бўлим бошлиғи\n“Бор меҳримиз сенга, болажон!”...\nҚон инсон тириклигининг асосидир. Унинг қийматини дунёда ҳеч бир нарса билан таққослаб бўлмайди....


Шавкат Мирзиёев сурхондарёлик сайловчилар билан учрашди | Haqiqat.uz\nТадбирни номзоднинг Сурхондарё вилояти бўйича ишончли вакили А.Эшмуратов очди. Сўз Шавкат Мирзиёевга берилди. - Сурхон – кўҳна цивилизациялар, бой тарих ва маданиятни мужассам этган қадимий замин. Тарихда Бохтар, Тоҳаристон, Чағониён каби давлатлар, Кушондек буюк империялар айнан шу ҳудудда гуллаб-яшнаган, - деди Шавкат Мирзиёев. Бугунги кунда ҳам вилоят изчил ривожланаётгани, шаҳар, қишлоқ ва маҳаллалар обод бўлиб, одамларнинг ҳаёт даражаси ўсиб бораётгани таъкидланди.\nНомзод ўзининг сайловолди дастури билан таништирди. Бу дастур иқтисодиёт, тадбиркорлик, қишлоқ хўжалиги, таълим, тиббиёт, ҳудудлар ривожи, давлат бошқаруви, қонун устуворлиги, ташқи сиёсат, маданият соҳаларига оид ўнта устувор йўналишни қамраб олган. Аҳолининг яшаш шароитларини яхшилаш биринчи устувор вазифа сифатида белгиланган. Авваламбор, 2022-2026 йилларни Сурхондарёда аҳолини тоза ичимлик суви билан таъминлаш беш йиллиги деб эълон қилиб, 1 минг 700 километр тармоқлар қуриш режалаштирилган. Тўпаланг сув омборидан Термизгача тортиладиган 361 километрлик магистрал сув тармоғи шунинг бир қисми бўлади. Шунингдек, уй-жойлар, йўл ва кўприклар қуриш, электр энергияси таъминотини яхшилаш чоралари ҳам айтилди. Вилоятда мева-сабзавотлар экспорти сўнгги уч йилда 2 баробар ошиб, 100 миллион долларга етган. Шавкат Мирзиёев бу соҳадаги салоҳиятни тўлиқ ишга солиб, ушбу кўрсаткични камида 500 миллион долларга етказиш мумкинлигини таъкидлади. Номзод дастуридаги яна бир муҳим йўналиш – саноатни ривожлантириб, экспорт ва инвестиция ҳажмларини кўпайтириш.\nЖумладан, вилоят иқтисоди ўсишига туртки берадиган 10 та мега-лойиҳани ишга тушириб, жами 5,1 миллиард долларлик инвестициялар ўзлаштириш ва 22 мингта янги иш ўринлари яратиш режалаштирилган. Умуман, келгуси беш йилда саноат тармоқларида 6,6 миллиард долларлик 5 мингдан зиёд инвестиция лойиҳаси амалга оширилиши мўлжалланган. Ижтимоий соҳаларни ривожлантириш, аҳоли саломатлигини мустаҳкамлаш, таълим сифатини тубдан яхшилаш масалаларига ҳам тўхталиб ўтилди. Янги оилавий шифокорлик пунктлари ва оилавий поликлиникалар очиш, тиббиёт муассасаларини таъмирлаш, мактабгача таълим муассасалари ва мактаблар сиғимини ошириш, олий таълим қамровини 25 фоиздан 50 фоизга етказиш режалаштирилгани маълум қилинди. Яқин беш йилда Сурхондарё вилоятини иқтисодий ва ижтимоий ривожлантиришга 50 триллион сўм йўналтириш ва жами 320 мингта янги иш ўрни яратиш мақсад қилингани таъкидланди. – Келгуси беш йилда юртимизда, жумладан,\nСурхондарё вилоятида амалга оширадиган барча ислоҳотларни “инсон – жамият – давлат” деган мутлақо янгича тизим асосида ташкил этамиз. Ислоҳотлар натижаси, аввало, ҳар бир инсон, ҳар бир оила ва маҳалла ҳаётида яққол сезилиши учун барча имкониятларимизни тўла сафарбар этамиз, – деди Шавкат Мирзиёев. Учрашувда партия аъзолари, туман студияларидаги сайловчилар билан самимий мулоқот бўлди. Улар вилоятни ривожлантириш, жойлардаги муаммоларни ҳал этиш бўйича ўз таклифларини илгари сурди, бўлажак Президент сайловида Шавкат Мирзиёев номзодини қўллаб-қувватлашини таъкидлади.


— Соғлиқни сақлаш соҳасини ислоҳ қилиш давлат сиёсатининг энг муҳим йўналишларидан биридир, — деди Шавкат Мирзиёев. — Мамлакатимизда соғлиқни сақлаш тизимини янада такомиллаштириш, тиббиёт ходимлари меҳнатини рағбатлантириш, даволашнинг замонавий технология ва усулларини кенг жорий этишга алоҳида эътибор қаратилмоқда.\nБиринчи Президентимиз Ислом Каримов раҳнамолигида амалга оширилган -халқимизнинг муносиб ҳаёт сифатини таъминлаш, оналик ва болаликни муҳофаза қилиш, ҳар томонлама соғлом авлодни тарбиялаш, тиббий хизмат сифатини оширишга қаратилган тизимли ишлар изчил давом эттирилмоқда. Мустақиллик йилларида ҳаётга татбиқ этилган кенг кўламли ислоҳотлар самарасида соғлиқни сақлаш тизими тубдан ўзгарди. Аҳолининг сифатли тиббий хизматдан фойдаланиши Ўзбекистон Республикасининг “Фуқаролар соғлиғини сақлаш тўғрисида”ги Қонуни билан мустаҳкамланди.\nШифокорлик касбини улуғлаш, уларнинг машаққатли меҳнатини муносиб рағбатлантиришга алоҳида эътибор қаратилаётир. 1998 йил 10 ноябрда қабул қилинган “Ўзбекистон Республикаси соғлиқни сақлаш тизимини ислоҳ қилиш давлат дастури тўғрисида”ги Президент Фармони замонавий талабларга жавоб берадиган ва мамлакатимизнинг барча ҳудудларида аҳолига малакали хизмат кўрсатадиган, жумладан, оналик ва болаликни муҳофаза қилиш бўйича яхлит тизимни шакллантиришда муҳим омил бўлди. Мазкур ҳужжатга мувофиқ, мамлакатимизда бирламчи тиббий ёрдам кўрсатиш бўйича замонавий тиббий хизмат тизими ташкил қилинди. Ушбу хизмат қишлоқ врачлик пунктлари ва шаҳар оилавий поликлиникалар тармоғини қамраб олган.\nБугунги кунда кардиология, жарроҳлик, кўз микрохирургияси, урология, терапия ва тиббий реабилитация, эндокринология, пульмонология ва фтизиатрия, акушерлик ва гинекология, дерматология ва венерология, педиатрия ва бошқа йўналишлардаги махсус -илмий-амалий тиббиёт марказларида юқори сифатли хизмат кўрсатилмоқда. Ушбу шифо муассасаларида ҳар йили 50 мингга яқин юқори технологияли мураккаб операциялар бажарилади, 600 мингдан кўпроқ беморга амбулатор хизмат кўрсатилади. Олимларнинг долзарб мавзулардаги илмий изланишлари натижасида тиббиётнинг йигирмадан зиёд йўналишлари бўйича 1000 дан ортиқ даволаш-диагностика стандартлари ишлаб чиқилди.\n2016 йил — Соғлом она ва бола йилида мамлакатимиз тиббиёт муассасаларини замонавий диагностика ва даволаш ускуналари билан жиҳозлаш учун 80 миллион доллар қийматидаги кредит ва грант маблағлари йўналтирилди, фарзанд кўриш ёшидаги аёллар ва болалар тиббий кўрикдан ўтказилиб, соғломлаштирилди. Республика ихтисослаштирилган педиатрия илмий-амалий тиббиёт марказида эшитиш бўйича нуқсони бўлган\n350 дан ортиқ болада кохлеар имплантация операциялари амалга оширилди. 700 минг бола пневмококк инфекцияси ва бошқа юқумли касалликларга қарши эмланди.\n2017 йилнинг “Халқ билан мулоқот ва инсон манфаатлари йили” деб эълон қилинганида ҳам катта маъно мужассам. Зеро, инсон манфаатлари деганда, аввало, инсоннинг саломатлиги, замонавий тиббий хизматдан тўлақонли фойдаланиши ҳам -назарда тутилади.\nШавкат Мирзиёев ўзининг сайловолди учрашувларида халқнинг ичига кириб, уларнинг дарди, муаммолари, таклифларини эшитиш лозимлигини алоҳида қайд этди. Бош вазирнинг виртуал қабулхонасига келган мурожаатларнинг 7 мингдан зиёди айнан -тиббиёт соҳасига тегишли экани ҳам мазкур соҳада муайян муаммолар йиғилиб қолганлигини кўрсатмоқда. Аҳолининг мурожаатлари, фикр-мулоҳазалари ва таклифлари соғлиқни сақлаш тизимини янги босқичга кўтаришни тақозо этмоқда.\nПрезидентимиз тиббиёт соҳасида бажарилиши лозим бўлган ишлар, ечимини кутаётган муаммолар ҳақида атрофлича тўхталди. Қишлоқ врачлик пунктлари фаолиятига оид қуйидаги масалаларга алоҳида эътибор қаратилди. Бугунги кунда ҚВПлар бирламчи тиббий кўрикни ўтказиш учун лаборатория таҳлили воситалари, қатор диагностика аппаратлари билан жиҳозлангани аҳоли учун қулайлик яратмоқда. Лекин тиббий ускуналарни ишлатадиган малакали мутахассислар етарли даражада эмас. Баъзи чекка ҳудудларда оддий қон топшириш учун туман марказига ёки шаҳарга боришга тўғри -келаётганини ҳам инкор эта олмаймиз.\nАҳолига тез тиббий ёрдам кўрсатиш сифатини юксалтиришга қаратилган бир қатор чора-тадбирлар кўрилди. Лекин бугун халқимиз бу хизмат сифатидан рози, дея олмаймиз. Тизимни мутлақо ўзгартириш — давр талаби.\nСоғлиқни сақлаш соҳаси ҳақида гапирганда, бир ҳақиқатни эсимиздан чиқармаслигимиз лозим: тиббиёт ходимлари бизнинг саломатлигимиз посбонларидир. Уларга халқ ишониши, улар эса халқни ишонтира олиши керак, деб таъкидлади Шавкат Мирзиёев.\nЎзбекистон Республикаси Бош вазирининг ўринбосари, соғлиқни сақлаш вазири А. Икромов, соғлиқни сақлаш вазирининг биринчи ўринбосари А. Ҳожибоев, соғлиқни сақлаш вазири ўринбосарлари Э. Боситхонова, С. Саидалиев, Республика ихтисослаштирилган урология маркази директори Ф. Оқилов, Республика ихтисослаштирилган терапия ва тиббий реабилитация илмий-амалий тиббиёт маркази директори А. Аляви, Республика иммунология илмий маркази директори Т. Арипова, сенатор\nЗ. Низомхўжаев, “Соғлом авлод учун” халқаро хайрия фонди бошқаруви раиси С. Иномова, Қорақалпоғистон Республикаси Жўқорғи Кенгеси раиси М. Ерниязов, Андижон вилояти ҳокими Ш. Абдураҳмонов, Бухоро вилояти ҳокими Ў. Барноев ва бошқалар Президентимизнинг тиббиёт соҳасига қаратаётган алоҳида эътибори соҳа ривожида муҳим омил бўлаётганини қайд этди. Билдирилган танқидий фикрлардан зарур хулосалар чиқариб, кўрсатиб ўтилган камчиликларни бартараф этиш, соҳа олдида турган долзарб вазифаларни бажариш юзасидан тизимли ишлар олиб борилишини, барча куч ва имкониятлар ишга солинишини таъкидлади.\nМазкур рукндаги бошқа мақолалар: « Корея Республикаси Президенти вазифасини бажарувчи Хван Гё Ан билан телефон орқали мулоқот\tҚонун устуворлиги — инсон манфаатларини таъминлашнинг муҳим омилидир »


Нурулло Остон. Ишончли разведка (ҳажвия) | www.ziyouz.uz\nБош саҳифа Ўзбек насри онлайн антологиясиНурулло Остон (1955)Нурулло Остон. Ишончли разведка (ҳажвия)\nАфанди дарахт шохида туриб уни арралаётган экан, йўловчилардан бири буни кўриб: «Афандим, ўзингиз турган шохни арралаяпсиз, бунақада йиқилиб тушасиз», -деб ўтиб кетибди. Афанди «Бир сен қолган эдинг менга ўргатмаган», дея тўнғиллаб дарахт кесишда давом этаётган экан, шох-похи билан қўшилиб ерга қулаб тушибди. Инқиллаб-синқиллаб ўрнидан турган Афанди ҳалиги кишининг ортидан қувиб бориб: «Сен ҳақиқий авлиё экансан, келажак тақдирим ҳақида башорат қилсанг», -дермиш… Шамол бўлмаса дарпарда қимирламайди, деганларидай, ҳозир энг синалган ишончли разведка маълумотларини кўчада оласиз. Мутлақо махфий, ишончли манбалар, деган гаплар ҳамиша кимнингдир манфаатига хизмат қилади. Ҳатто чет эл матбуоти, радио-телевидениеси ҳам ўзи хизмат қиладиган ғоя нуқтаи-назаридан туриб алдайди. Ишончли разведка алдамайди. Кўчага чиқсангиз бас, дарров бошланади: Эшитдингизми, фалончини ишдан олишипти, ўрнига фалончи келипти… Фалончининг товуғи бир суткада бешта тухум қўйипти,\nқандайдир ёзувлари бор эмиш ва ҳоказо. Разведка маълумотларидан бечора товуқ ҳам қочиб қутулолмайди. Бўладиган воқеалар ҳақидаги миш-миш олти ой олдин ҳаммага аён бўлади. Ишончли разведка шахмат қиролидай сипоҳидан фил ясайди, шоҳни оддий пиёдага айлантириб қўяди. Бу разведка хизматида айниқса аёллар катта рол ўйнайди. Улар эркаклар ҳис қилмайдиган еттинчи сезги органи билан ҳамма янгиликни олдиндан кўрабилиш қувватига эга.\nБиттасидан «Сен сафарга кетганингда хотининг нима иш билан шуғулланганини қаёқдан биласан?» -деб сўрашганида, у: «Бунинг йўли осон, келишим билан қўшни аёлнинг эшигини тақиллатиб, унга «Сен суюқоёқсан», -десам бўлди, «Ҳали мен суюқоёқманми, ўзингнинг этагингни ҳидла, сенинг хотининг…», -деб бошлайди, ҳамма гапни биламан-қўяман, дермиш. «Уйга кеч келганингда хотинингга қандай баҳона топасан», -деб сўрашса: «Хотин эшикни очса, «Салом!» дейман, қолган гапни ўзи айтади», -дермиш…\nГерманиядаги фалон фирма эгаси бобосининг бобоси чиқарган Зингер тикув машинасини фалон долларга сотиб олаётган эмиш, деган гап ўрмалаши билан ҳамма жойда Зингер савдоси авж олиб кетди. Ҳамма зинғир-зинғир югурган, Зингер қидирган, ҳамма жойда сотувчи бор, олувчи йўқ. Шоир Яҳё Тоға бирдан бойиб кетиш учун уйига йигирмата майиб-мажруҳ Зингерларни йиғиб келди, қани биров сўраса! Бирдан бойиб кетишни ваъда қиладиган хатлар пайдо бўлди, шуни кўчириб йигирма кишига тарқатсанг, тўрт кундан кейин бой бўлиб кетасан, тарқатмасанг, балога йўлиқасан, фалон манзилга пул жўнатсанг, фалон ойдан кейин кейин миллионер бўласан, дейдиган маслаҳатчилар кўпайди. Халқ ишончли разведкага ишонади, қандай мақом бўлса, шу усулга йўрғалайверади. Бир куни тўйхонада кап-катта одам «Нестле» идишининг ёрлиқларини йиғиштириб юрибди. Ҳай тинчликми? -деб сўрасам, «Шунинг ютуқли рақамига Нексия беришармиш», -дейди. «Нестла буни, -дедим. -Сен содда ҳали шунга ишониб юрибсанми?» Йўқ, од\nамлар ҳамма нарсани билади, разведка яхши ишлайди-да! Шу қоғоздан ҳақиқатдан битта қиз Нексия ютиб олибди. Лотереяларга ютуқ чиқмайди, дейишади. Мана, универсиадага чиқарилган лотереядан қанча одам мошинали бўлиб қолди. Бунинг устига қоғозиям юмшоқ, ҳа энди ютуқ ҳаммага чиқади, деб пешонасига ёзиб қўйилгани йўқ-ку! Ютуқ чиқмаса ҳожатхонага ишлатса ҳам бўлади. Биттаси «Бу ўйинга ишонмайман, хотин-қизлар лотереясининг ўйини чиқмай кетди, ҳаммамизни алдашди», -деб қолди. Ўйин чиқмаган бўлса, кейинги йил чиқар, бунинг устига бечора ташкилотчилар одамларнинг ҳаловатини ўйлаб қанча-қанча юмшоқ қоғозларни исроф қилишган ахир! ўйлаш керак-да! Мана, қайси бир ташкилот меҳрибонлик лотереяси чиқарибди, одамлар гуррос-гуррос очиритда туриб сотиб олишаяпти. Бор-йўқ пулига, ойлик маошига, ўлар-етарига қарамасдан олишаяпти. Ўйинни ташкил қилган меҳрибон амалдор ютуқ ютмаса, хонамда турган тиливизирниям, ҳашардан, депозитдан тушган пулларниям ютуқ учу\nн бериб юбораман, халқ бой бўлсин, менга ҳеч нарса керак эмас, дея ваъда берипти. Буни эшитиб йиғлагим келиб кетди. Ана, жавонмардлик! Ишончли разведка маълумотларига қараганда ўша фидоий инсон қилган олижанобликлари учун олий мукофотга тавсия қилинган эмиш. Мен ҳам ўша лотереядан биттагинасини авайлаб-асраб олиб юрибман. Зора ишончли разведка тахминлари тўғри чиқиб, бирорта Матиз ютиб олсам!\n← Аввалги Аввалги Нурулло Остон. Тарих истеҳзоси (ҳажвия)\nКейинги → Кейинги: Нурулло Остон. Бозоринг билан мозоринг обод бўлсин (ҳажвия)


20 апрел 2021, Тошкент вақти: 13:22\nҚийғоc гуллаган мевали дарахтлар кучли қор ва совуқ натижасида ўз ҳосилидан айрилди.\nКейинги бир ой мобайнида Ўзбекистонда кузатилган аномал иссиқ натижасида куртаклаб, ҳатто гуллашга улгурган мевали дарахтлар 24 февралда бошланган қор ва совуқ оқибатида ўз ҳосилини йўқотди.\nEastFruit мева-сабзавот бизнеси портали ҳисоб-китобича, Ўзбекистонда кейинги кунларда кузатилаётган совуқ оқибатида мевали дарахтлар 80 фоизгача ўз ҳосилини йўқотган.\nБоғбонлар Озодлик билан суҳбатда бу йил ҳосил жуда кам бўлишидан хавотир билдиришди.\nГидрометеорология хизмати хабар беришича, 24 февралда Россиянинг Волгабўйи минтақасидан Ўзбекистонга кириб келган совуқ ва нам ҳаво 27 февралгача давом этади.\nМамлакат шимолида ҳаво ҳарорати -25 даражагача тушиб кетган.\nМетеорологларга кўра, бу каби аномал ҳарорат кейинги 6 йил ичида илк бор кузатиляпти.\nАйни пайтда Ўзбекистоннинг тоғли ҳудудларида қор кўчиши хавфи сақланиб турибди.\nБоғбонлар: Хонавайрон бўлдик\nСамарқандлик боғбон Нодир аканинг айтишича, боғидаги ўрик билан олма дарахтлари совуқ натижасида ўз ҳосилини тўла йўқотган:\n“Бизда совуқ минус 20 даражагача етди. Ўрик эрта пишадиган нави эди. Ҳаммаси гуллаб, мева тугишни ҳам бошлаганди. Олма ҳам тўла гуллаб бўлганди. Январь охирида бошланган иссиқ 1 ой давом этди. Гулламаган мева қолмади. Ўрикнинг кечки навлари ҳам ғунчалай бошлаганди. Ҳаммасини совуқ уриб кетди”.\nБухоролик боғбон Хуршид аканинг айтишича, аномал об-ҳаво оқибатида вилоятдаги боғбонлар катта зарар кўрган:\n“Менинг узумзорим бор. Токларни кўмгандим, зарар кўрмади деб умид қиламан. Лекин атрофимдаги боғбонлар токларини кўммаганди. Февралнинг иссиқ кунлари кўпчилик токларини қирқишни бошлаганди. Уларникини совуқ уриб кетди. Танишим билан ҳозиргина телефонда гаплашдим, ўриги билан олмасини совуқ уриб кетибди. 5000-7000 доллар зарар кўрган. Бу 1 гектар боғи бор фермернинг кўрган зарари”.\nEastFruit мева-сабзавот бизнеси портали ҳисоб-китобича, совуқ оқибатида мевали дарахтлар нави ва турига қараб, 30 фоиздан 80 фоизгача ҳосилини йўқотган бўлиши мумкин:\nбодом ҳосилининг 55-60 фоизи;\nгуллаган ўрик навларининг 70-80 фоизи;\nўрикнинг ҳали гулламаган (кечки) навларининг 30-35 фоизи;\nолхўрининг 35-40 фоизи.\n“Ҳукумат ёрдами зарур”\nЖиззахлик боғбон Расул ака хонавайрон бўлган фермерларга ҳукумат ёрдами зарурлигини айтади:\n“Ўтган йили ҳам узумларга касаллик келиб, ўзидан ўзи қовжираб қолганди. Бу йил ҳам ҳосилсиз қолдик. Агар ҳукумат ёрдам бермаса, ҳамма боғбонлар банкрот бўлади”.\nБухоролик Хуршид ака ҳам боғбонларга ҳукумат ёрдам қўлини чўзиши лозимлигини айтади:\n“Бизда агротизимни суғурталаш жуда ёмон йўлга қўйилган. Боғларни суғурта қилдирганингиз билан ҳеч қайси фирма сизга суғурта пулини бермайди. Улар билан судлашиб, бир тийин ҳам пул ололмаганман. Деярли ҳеч бир боғбон боғини суғурта қилдирмаган. Боғларга давлат режаси йўқ, лекин боғбоннинг чўнтаги зарар кўрди. Агротехника ҳаражати, солиқ тўловлари бор. Агар ҳукумат қандайдир имтиёз бермаса, боғбонлар хонавайрон бўлади. Балки боғдаги мевалар орасига нимадир экиб, ҳаражатларни қоплаш мумкиндир. Лекин нима экишни ҳам билмаймиз. Ҳукумат мутахассислар ёрдамида боғбонларга зарур маслаҳатлар берса яхши бўларди”.\nОзодлик суҳбатлашган боғбонлар тахминича, жорий йилда дарахтлар куртакларини совуқ уриши оқибатида мевалар нархи қиммат бўлиши мумкин.\nДарахтларни совуқдан асраш чоралари\nГидрометеорология хизматининг ҳаво совиши ҳақидаги хабаридан сўнг боғбон-фермерлар ўз ҳосилларини асраб қолиш учун турли чораларни қўллашган.\n“Ўрикларнинг тагига сув қуйиб қўйдик. Азалдан шунақа қилинган совуқ қаттиқ келадиган пайтлари. Лекин бу чора ёрдам бермади”, дейди боғбонлардан бири.\nИжтимоий тармоқларда тарқалган видеолардан бирида, Тошкент вилоятининг Юқори Чирчиқ туманидаги боғбонлар боғларини асраш мақсадида дарахтлар орасига ўт ёқиб қўйгани акс этган.\nҚишлоқ хўжалиги вазирлиги ҳам кескин об-ҳаво шароитида қишлоқ хўжалиги экинлари ва дарахтларни сақлаш бўйича тавсияларни берди. Вазирлик тавсиялари орасида ҳам боғларга маҳаллий ўғит аралаш ҳашак, пахол, шох-шаббалар уюмларини тўплаб, уларни тутатиш қайд қилинган.\nЎзгидромет хабари ва ФВВ огоҳлантируви\nЎзгидромет хабарига кўра, 24 февраль куни бошланган совуқ ҳаво 26 февралда ҳам давом этган.\n25 февраль куни Ўзбекистоннинг айрим ҳудудларида -25 даража совуқ бўлган.\nЎзгидромет ҳаво ҳарорати дам олиш кунлари кўтарилиши мумкинлигини хабар қилди.\nАйни пайтда ФВВлиги хабарига кўра, Ўзбекистоннинг тоғли ҳудудларида қор кўчиши хавфи сақланиб турибди.\nФВВ Қамчиқ довонида ҳаракатланадиган ҳайдовчиларни эҳтиёт бўлишга чақирди. Кеча довондаги йўлларнинг сирпанчиқлиги сабаб ҳандаққа тушиб кетган иккита машина қутқариб олинган. ФВВ бахтсиз ҳодиса натижасида қурбонлар бўлмагани ҳақида ёзди.\nHududgazta'minot АЖ ҳам ҳарорат пасайгани сабаб газ қуйиш шохобчаларининг иш вақтини қисқартириб, соат 05:00 дан соат 15:00 гача қилиб белгилади.


13 август, 2020, 09:05\nТеглар:Энергетик-БГУ | Шахбоз Умаров | Жасур Яхшибоев\nШаҳбоз қийналганини тан олди\n“Энергетик-БГУ” етакчиларидан бири Шаҳбоз Умаров Беларусь клубининг машғулотлари дастлаб унга оғирлик қилганини тан олди.\n- “Энергетик-БГУ” биринчи навбатда мураббийимиз Анатолий Иванович йиғинларда мени роса югуртиргани билан хотирамда муҳрланиб қолади. Айниқса, жамоага мавсум оралиғида келганингда шундай қилса, ноодатий нарса бўларкан. Уйга келиб, эртага машғулотга бормайман, деган пайтларим ҳам бўлган. Тан олиш уятку-я, бир икки марта меҳнатдан қочиб, машғулотга бормасдан уйда ётиш учун мазам йўқлигини ҳам баҳона қилганман. Ҳозир эса, бу машғулотлар мен учун анча осон ва кучим етяпти. Шунингдек, жамоамиз ҳам ажойиб ва у хотирамда абадий қолади, - деди Шаҳбоз Умаров.\nИнтервьюнинг тўлиқ шаклини қўйидаги ҳавола орқали ўқишингиз мумкин:\nLIVE Беларусь чемпионати. Иминовнинг "Энергетик-БГУ"даги дебюти омадсиз чиқди\nТЕЗКОР ХАБАР Бугун яна бир легионеримизнинг дебютини кўрамизми?


Қозоғистонда Миллий хавфсизлик қўмитасининг собиқ раҳбари ҳибсга олинди\nҚозоғистонда Миллий хавфсизлик қўмитасининг собиқ раҳбари давлатга хиёнатда айбланиб ҳибсга олинди\n8 Yanvar 10:44 Жаҳон\nМассимов МИЛЛИЙ ХАВФСИЗЛИК миллий хавфсизлик қўмитаси МХҚ Назарбоев хавфсизлик қўмитаси ХИЁНАТ ҚОЗОҒИСТОН\nҚозоғистонда Миллий хавфсизлик қўмитаси (МХҚ) собиқ раиси Карим Масимов қўлга олинди. У давлатга хиёнатда гумон қилинмоқда.\nБу ҳақда 8-январ, шанба куни Қозоғистон Миллий хавфсизлик қўмитаси матбуот хизмати маълум қилди.\n“Жорий йилнинг 6 январ куни Миллий хавфсизлик қўмитаси томонидан Қозоғистон Республикаси Жиноят кодексининг 175-моддаси 1-қисми билан давлатга хиёнат қилиш моддаси бўйича судга қадар тергов ҳаракатлари бошланди. Ўша куни ушбу жиноятни содир этишда гумон қилиниб, МХҚнинг собиқ раиси Карим Масимов ва бошқалар ҳибсга олиниб, вақтинчалик сақлаш ҳибсхонасига жойлаштирилди”, — дейилади хабарда.\nИкки кун аввал Қозоғистоннинг собиқ президенти Нурсултон Назарбоевнинг узоқ йиллик ҳамкори бўлган Массимов Қозоғистон Миллий хавфсизлик қўмитаси (МХҚ) раиси лавозимидан озод этилган эди. Бу лавозимда унинг ўрнига Давлат хавфсизлик хизмати раҳбари лавозимида ишлаб келган Эрмек Сагимбаев тайинланди.\n56 ёшли Карим Масимов 2016-йил сентабрида ҳукумат раҳбари лавозимидан МҚБ раиси лавозимига ўтказилган эди. У биринчи марта 2007 йилдан 2012 йилгача бош вазир лавозимида ишлаган. Иккинчи марта – 2014 йилнинг апрелидан бошлаб МХХ раҳбари этиб тайинлангунига қадар.\nҚозоғистоннинг биринчи президенти Нурсултон Назарбоевнинг собиқ маслаҳатчиси Ермухамет Ертисбаев арафасида мамлакатдаги инқироз сабабларидан бири айрим юқори лавозимли амалдорлар ва ҳуқуқ-тартибот идоралари ходимларининг хиёнати эканлигини айтди. У содир бўлаётган воқеаларни давлат тўнтаришига уриниш ва қуролли қўзғолон сифатида баҳолади ва унинг кўлами “ҳокимиятнинг юқори поғонасидаги сотқинлар, айниқса ҳуқуқ-тартибот идораларисиз амалга оширишнинг имкони йуқ эди”.\nХалқаро кузатувчилар Қирғизистон Республикасидаги референдумни тегишли деб тан олишди\nАҚШ "Хезболлах" га алоқадор шахсларга қарши санкциялар жорий этди


Тез орада ички ишлар тизимида «қорин қўйганлар» масаласи кўрилади » Ўзбекистон янгиликлари – Zamin.uz\nТез орада ички ишлар тизимида «қорин қўйганлар» масаласи кўрилади\n20 декабрь 2019, 06:00\nЎзбекистон Ички ишлар тизимидаги вазни белгиланган нормадан ортиқча бўлган ходимлар алоҳида рўйхатга олинган. Бу ҳақда Ўзбекистон ИИВ кадрлар бўлими бошлиғи Фарид Абдиев маълум қилди.\nБугун, 19 декабр куни АОКАда "Ички ишлар органларида кадрларни тайёрлаш, қайта тайёрлаш ва малакасини ошириш фаолияти" мавзусида матбуот анжумани бўлиб ўтди. Анжуманда Ички ишлар тизимидаги ортиқча вазнга эга бўлган кадрлар масаласида савол берилди.\nЎзбекистон ИИВ кадрлар бўлими бошлиғи Фарид Абдиевнинг маълум қилишича, Тиббиёт хизмати ходимлари томонидан Ички ишлар тизимидаги ҳар бир ходимнинг вазни ўлчаниб, улар орасидан белгиланган нормадан ортиқча вазнга эга бўлганлари алоҳида рўйхатга олинган.\nЭришилган натижалар таҳлил қилинганда эса 2019 йилнинг ноябр ойи охиригача 30 % даражада кўзланган мақсадга эришилгани маълум бўлган.\n"Ўз устида ишламаган ва ортиқча вазнини етарли меъёрга туширмаган ходимлар янги йил чорагида аттестациядан ўтказилади ва уларнинг Ички ишлар тизимида ўз фаолиятини давом эттириш ёки давом эттирмаслик масаласи ҳал этилади", деб маълум қилди Абдиев.\nМаълум қилинишича, кейинги 2019 йилнинг биринчи чораги давомида асосий хизматлар: патрул, гаи тизимларида аттестация ўтказилади.\nЯнгиликлар » Жамият » Тез орада ички ишлар тизимида «қорин қўйганлар» масаласи кўрилади\n13:12 ИИВ: «Ички ишлар ходими бемалол ибодат қилиши мумкин...»\n15:33 Шавкат Мирзиёев: "Вазни ортиқча ходим қандай қилиб жиноятчини тутади?"


Қозоғистонда терактлар амалга оширишни режалаштирган 3та гуруҳ фаолиятига чек қўйилди\n15:56 / 31.08.2016 4615\n«Миллий Хавфсизлик қўмитаси 12 – 30 август давомида Ғарбий Қозоғистон ва Ақтўбе вилоятларида уч радикал гуруҳ фаолиятига чек қўйилганини хабар қилди. Натижада, радикал гуруҳларнинг ҳуқуқни сақлаш органлари ходимларига ва аҳоли тўпланадиган жойларга таёрлаётган ҳужумлари олди олинди», — дейилган қўмита хабарида.\nҲуқуқни сақлаш органларидаги манбанинг айтишича, радикал гуруҳ аъзоларининг турар жойларида ўқотар қуроллар ва ўқлар, тротил, қўлбола портловчи мосламалар, пичоқлар, экстремистик мавзудаги аудио ва нашриёт материаллари топилган. Ундан ташқари махсус қоғоз, компьютер ва нусха кўчириш техникаси, ва гуруҳ аъзолари томонидан тайёрланган қалбаки пуллар ҳам топилган.\nҚўлга олинган гуруҳ аъзоларига қарши Қозоғистон республикаси Жиноят кодексининг 174 — Ижтимоий, миллий, ирқий ва диний адоват уйғотиш, 256 — Террорчиликни тарғиб қилиш, оммавий террорчилик акти амалга оширишга даъват қилиш, 257 — Террорчи гуруҳ ташкил қилиб уни бошқариш, 231 — Қалбаки пул ёки қимматли қоғизлар таёрлаш ва ундан фойдаланиш, 287 — Ноқонуний равишда қурол-яроғ, портловчи моддалар сотиб олиш, сотиш, бировга бериш ва сақлаш ҳамда 288 — Ноқонуний равишда қурол ясаш моддаларига асосан жиноий иш қўзғатилган.\nҚозоғистон МХҚ хабарига кўра Ғарбий Қозоғистон вилоятида 10 киши, Ақтўбе вилоятида – 11 киши ҳибсга олинган.\nАйни вақтда қўлга олинганларни тергов қилиш ишлари давом этмоқда.\nҚозоғистондан Ўзбекистонга пул ўтказмалари миқдори яна ўсди\nЎзбекистонликлар Қозоғистоннинг арзон маҳсулотлари учун чегарада навбатда туришибди\nҚозоғистонлик журналистлар Ўзбекистонга хомашё экспортидан ташвишга тушиб қолди


Тўрақўрғон туман ҳокимлиги Ахборот хизмати (@turakurganaxborotxizmati) - E’lon #1194\n@turakurganaxborotxizmati Yoqdi 0\nТўрақўрғон туман ҳокимлигининг Ахборот хизмати расмий канали\nFacebook : https://www.facebook.com/turakurganaxborotxizmati/\nWeb-sayt : http://turakurgan.uz\n29 Mar, 11:34 (109 kun oldin)\nНаманган вилоятида коронавирус инфекцияси тарқалишининг олдини олиш ва унга қарши курашиш бўйича тизимли иш юритилмоқда. Вилоят ҳокимлиги, соғлиқни сақлаш бошқармаси, вилоят санитария-эпидемиологик осойишталик маркази, ҳуқуқни муҳофаза қилиш идоралари, маҳалла тизими ва бошқа давлат ҳамда жамоат ташкилотлари коронавирус инфекциясидан муҳофазаланиш бўйича тадбирларга сафарбар этилган.\n–Вилоятдаги эпидемиологик вазият назорати, амалга оширилаётган профилактик тадбирлар вилоят соғлиқни сақлаш бошқармаси биносида кечаю кундуз ишлаётган Штаб томонидан мувофиқлаштириб турилибди, –дейди вилоят соғлиқни сақлаш бошқармаси бошлиғининг биринчи ўринбосари У.Ботиров. – Наманган ҳудудига хориждан қайтарилган ҳар бир фуқаро саломатлиги устидан қатъий назорат ўрнатилган. Ҳозирга қадар улар сони 30 минг нафардан ошди. Шу кунларда 14 минг нафарга яқин юртдошимиз уй карантини шароитида тиббий кузатувга олинган.\nНаманганга чартер рейслари орқали Эрондан, Латвия ва Жанубий Кореядан бир неча нафар ватандошларимиз олиб келинган эди. Улар Тўрақўрғон туманидаги юқумли касалликлар шифохонасида, ”Косонсой” ва “Чортоқ” сиҳатгоҳларида карантинда сақлаб турилибди. Мазкур муассасаларда тиббий кузатувга олинганларнинг яшаши, ҳордиқ чиқариши, овқатланиши ва саломатликларини назорат қилиш бўйича барча зарур шарт-шароитлар муҳайё этилган. Умуман, айтганда вилоят бўйича 14 жойда карантин кузатуви чоралари олиб борилмоқда.\nВилоятда тегишли тартибда карантин ва чеклов тадбирлари жорий этилган. Наманган шаҳрига кириш ва чиқиш тўхтатилди. Вилоят ҳокими кеча телевидение орқали чиқиш қилиб, оммани огоҳликка ундади, биргаликда коронавирус инфекцияси тарқалишининг олдини олишга чақирди. Мулкчилик шаклидан қатъий назар вилоят марказидаги корхона, ташкилот ва муассасалар жамоаларига 9 кунлик таътил берилди.\nВилоятда коронавирус инфекциясига қарши кенг миқёсда дезинфекциялаш тадбирлари ўтказиляпти.\nОммавий ахборот воситалари орқали коронавирус порфилактикаси кенг тарғиб қилинмоқда. Фуқароларнинг санитария қоидаларига риоя қилиши, қўлни мунтазам совунлаб ювиши, ҳимоя воситаси — тиббий ниқобни тақиб юриш шартлиги, ўзаро қўл бериб сўрашмаслик, икки ва унда ортиқ кишиларнинг тўпланиб мулоқот қилмаслиги каби муҳим жиҳатлар ҳақида доимий равишда хабардор этилмоқда.


Муштарий мактуби: Тошкентда “комендант соати” - Фарғона.Ру ахборот агентлиги\n14:16 msk, 6 Июль 2020\nУ хонада ҳеч ким йўқ экан. Мен қайтиб келиб, у ерда ҳеч ким йўқлигини айтдим. Улар умуман мужмал вазиятга тушиб қолишди, хорижий фуқарони нима қилишни билишмасди. Мени қандай расмийлаштириш кераклигини бир-биридан сўрашарди. Бирма-бир менинг олдимга келиб, ичган-ичмаганимни сўрашарди... Мен ичмаган эдим, шунинг учун ҳаммасининг тарвузи қўлтиғидан тушди. Мени қўйиб юборгилари келарди-ю, аммо қўйиб юборолмасди. Чунки ҚЎЛГА ОЛИНГАНМАН, АММО БУНГА САБАБ ЙЎҚ. Сабаб ўйлаб топиш керак эди.


11:20 14.02.2021 (Янгиланган 11:21 14.02.2021)\nДональд Трамп АҚШ тарихида Вакиллар палатасида икки марта импичмент олган, лекин икки марта ҳам сенаторлар томонидан оқланган ягона президент бўлди.\nТОШКЕНТ, 14 фев — Sputnik. АҚШ Сенати собиқ президент Дональд Трампни импичмент иши бўйича оқлади. Бу ҳақда РИА Новости хабар қилмоқда.\nИмпичментни ёқлаб сенаторларнинг 57 нафари овоз берган, 43 сенатор эса қарши чиққан. Импичментни тасдиқлаш учун 100 нафар сенаторларнинг камида 67 нафари ёқлаб овоз бериши керак эди. Шу тариқа, Трамп исёнга давъат этиш айбови бўйича оқланди.\n2021 йил 6 январь куни Дональд Трамп Оқ уй яқинидаги митингда тарафдорларини "заиф республикачиларга" сайлов якунларига эътироз билдиришда ёрдам бериш учун Капитолийга боришга чақирди. Намойишчилар тўдаси Капитолийни қамал қилиб, унинг ичига бостириб кирди. Жо Байденнинг президент сайловларидаги ғалабаси тасдиқланиши керак бўлган Конгресснинг қўшма сессиясини тўхтатиб қўйди. Бу Вакиллар палатасининг унга импичмент эълон қилишига сабаб бўлди, кейин иш Сенатга йўналтирилди.\n2020 йил феврал ойида АҚШ Сенати президент Дональд Трампга эълон қилинган биринчи импичментни бекор қилган эди. Ўшанда у ҳокимиятни суиистеъмол қилиш ва Конгрессга тўсқинлик қилишда айбланганди.


Президент Сооронбай Жеенбеков ҳукуматни истеъфога чиқариш тўғрисида фармонни имзолади\nПрезидент Сооронбай Жеэнбеков Қирғизистон ҳукумати ва Бош вазирининг истеъфоси тўғрисида фармонни имзолади. Бу ҳақда давлат раҳбари матбуот хизмати хабар берди.\nХабарга кўра, Президент имзолаган фармонда Бош вазир Кубатбек Бороновнинг истеъфоси қабул қилинди. Таъкидланишича, Кубатбек Бўроновнинг баёноти бунга асос бўлган. Қирғизистон ҳукумати ҳам истеъфога чиққан деб ҳисобланади.\n«Фармонга мувофиқ Бош вазир, Бош вазирнинг биринчи ўринбосари, бош вазир ўринбосарлари ва ҳукумат аъзолари лавозимларини эгаллаган шахслар янги ҳукумат тузилгунига қадар ўзларининг олдинги лавозимларида ўз вазифаларини бажаришда давом этишади», - дейилади матбуот хизмати хабарида.\nПрезидент Сооронбай Жеэнбеков, шунингдек, Миллий хавфсизлик давлат қўмитаси раҳбари Орозбек Опумбаевни ўз лавозимидан озод этиш тўғрисидаги фармонни имзолади.\nФармонлар имзоланган пайтдан бошлаб кучга кирди.\n5 октабр куни Бишкекдаги «Ала-Тоо» марказий майдонида Қирғизистондаги парламент сайловлари натижаларига қарши чексиз митинг бошланди. Намойишчилар 4 октябрдаги овоз бериш натижаларини бекор қилишни ва қайта сайловлар ўтказилишини талаб қилишди. 6 октябрь ярим тундан кейин намойишчилар «Оқ уй» ни, шунингдек, Миллий хавфсизлик давлат қўмитаси биносини эгаллаб олишди. Худди шу кечада бир қатор сиёсатчилар қамоқдан озод қилинди. Ушбу воқеалар натижасида 6 октябрь куни мамлакат Марказий сайлов комиссияси парламент сайловлари натижаларини бекор қилди.\n6 октябрь оқшомида пойтахтдаги «Достук» меҳмонхонасида Жўқорқу Кенгесининг бир гуруҳ депутатлари йиғилиши бўлиб ўтди, унда хабар қилинганидек, парламентнинг янги спикери Миктйбек Абдйлдаев сайланди. У ерда, тахмин қилинганидек, Садир Жапаров бош вазир лавозимига кўрсатилди, чунки ўша пайтда ҳукумат раҳбари Кубатбек Боронов истеъфога чиққан эди.\nСадир Жапаровнинг ўзи ўзини қонуний бош вазир деб атайди ва у аллақачон ҳукумат раҳбари вазифасини бажарувчиси эканлигини таъкидлайди. Баъзи сиёсий кучлар буни ўз-ўзини тайинлаш ва Жўқорғи Кенгесдан ҳукуматни қонуний сайловини ўтказишни талаб қилиш деб аташди.


Клопп ҳаммани ҳайратга соладиган футболчи топди\n16 сентябрь, 2020, 10:10\nТеглар:Ливерпуль | Юрген Клопп\nУ супер юлдуз бўлади\n“Ливерпуль” Англия чемпионлигига сазовор бўлганига қарамай, премьер-лиганинг бошқа грандлари сингари катта трансферларга қўл ургани йўқ. Ливерпулликлар фақатгина 11 миллион еврога грециялик ҳимоячи Константиноса Цимикасни олди.\nБироқ, жамоа бош мураббий Юрген Клопп ҳаммани ҳайратга соладиган трансферга тайёрланаётганини билдирди. Германиялик мутахассис ўз юртида ўйнаётган Жованни Рейнани келаси ёзда “Ливерпуль”га олиб келади.\n“Боруссия”да тўп сураётган америкалик футболчи ҳали 18 ёшгача тўлмагани боис, унинг трансферини бу йил амалга оширишнинг имкони йўқ. Шу боис, Клопп кейинги йил ёзда дортмундликлар билан шахсан гаплашишни мақсад қилган.\nЖованни ўтган мавсумда “Боруссия”нинг асосий таркибидан муқим жой эгаллади. У Германия кубогида “Вердер” дарвозасини ишғол қилиб, мусобақа тарихидаги энг ёш гол муаллифи сифатида тарихга ўз номини ёздирди.\nРейнага ПСЖ ва “Севилья” ҳам жиддий қизиқиш билдирмоқда.\nФото Карикатура: "Ливерпуль"ни тўхтатиб бўлмаяпти\nКлопп: "Арсенал"дан ўч олиш вақти келди\nАртета: "Ливерпуль" мутлақ бошқа даражадаги клуб


Каримберди Тўрамурод: Аниқ ахборотни кимдан оламиз? | Fayzbog.uz\nАхборот замонида яшаяпмиз. Ахборотнинг энг муҳим жиҳати эса тезкорлик. Ахборотлар бир ҳафта ёки бир кунда эмас, бир соатда, ҳатто дақиқалар ичида эскиради.\nЎзларига “миллий” деган номни тиркаб олган ОАВ миллат учун муҳим ахборотларни эса миллатга тезкорлик билан етказиб туришлари керак бўлади. Ҳатто муҳим воқеа, ҳодиса рўй берганида воқеа жойидан жонли тарзда хабарлар бериб турилиши шарт. Бу борада Ўзбекистон ОАВ чет эл ОАВга, хусусан, “Озодлик” радиосига жуда катта фарқ билан ютқазишмоқда.\nЭсингизда бўлса, Ўзбекистоннинг биринчи президенти Ислом Каримов ўлим тўшагида ётганида мен Ўзбекистон миллий телерадиокомпанияси раисига очиқ хат билан мурожаат қилиб, бутун бошли миллат ўз президенти тақдиридан таҳликага тушиб турганида радиода байрам, телевидениеда ўйин-кулгу, корейс сериаллари авжида эканини айтиб, “Қачонгача миллатни ташвишлантирган муҳим масалаларга доир ахборотларни ҳам “Озодлик”дан эшитамиз, миллий телерадио сизларникими ёки “Озодлик”никими?” деган эдим.\nДиана Енекева фожиасини ҳам биринчи бўлиб хабар қилган “Озодлик” бўлмадими? Каттақўрғонда ички ишлар ходими ялонғочлаган аёл ҳақида биринчи бўлиб бонг урган ҳам “Озодлик” бўлмадими?\nЭнди Самарқандда бўлган воқеаларга қаранг: Самарқандда нималар бўлаётганини биз фақат ва фақат “Озодлик”дан билиб турдик!\nМен Самарқанд вилоят ҳокимининг матбуот котибини шахсан таниганим учун ундан тез-тез “Нима гап, ҳокимиятда тинчликми?” деб сўраб турдим. Қизиғи, Самарқанд вилоят ҳокими қамоққа олиниб бўлганда ҳам ҳокимнинг матбуот котиби “Ҳеч гап йўқ, ҳаммаси жойида, хотиржам бўлинглар, бирор янгилик бўлса, айтаман”, деди. Айрим ҳамкасбларимизга ҳатто “Ҳоким ишда, ҳамма иш жадвал бўйича кетаяпти”, ҳам деган эмиш.\nЭнг қизиғи, биз “Озодлик”нинг шарофати билан вилоят ҳокими Туробжон Жўраев қамоққа олинганини ҳам, унинг ишдан олинганини ҳам, ҳатто ўрнига ким тайинланишини ҳам олдиндан билиб бўлдик.\nНиҳоят, Самарқандда Бош вазир иштирокида навбатдан ташқари сессия бўлиб ўтгандан кейингина Ўзбекистон телерадиокомпанияси бу сессия ҳақида ахборот бериб, вилоят ҳокими ишдан олингани, унинг порахўрликда айбланиб, қамалганини эълон қилди, бир сўз билан айтганда “Озодлик” тарқатган хабарлар тўғри эканини тасдиқлади.\nАна шундан кейингина Самарқанд вилоят ҳокимининг матбуот котиби ижтимоий тармоқда Самарқандда сессия бўлгани, ҳоким ишдан олингани, унинг ўрнига Эркинжон Турдимов вилоят ҳокими вазифасини бажарувчи этиб тайинлангани ҳақида хабар тарқатди. Бонус тариқасида Э.Турдимовнинг таржимаи ҳолини ҳам илова қилди.\nАммо жуда кеч. Жудаям кеч. Бу хабарни биз аллақачон “Озодлик”дан эшитиб бўлган, “Ўзбекистон 24” телеканилидан томоша ҳам қилиб бўлган эдик. “Озодлик” ҳали сессия бўлмай туриб, Э.Турдимовнинг таржимаи ҳоли билан ҳам, ҳатто унинг Сурхандарё халқи билан хайрлашув хати билан ҳам таништириб бўлган эди.\nСавол туғилади: Самарқанд вилоят ҳокимининг матбуот котиби жамиятдан 2-3 кун кейин юрадими ёки унинг вилоят ҳокимиятида бўлаётган ишлар ҳақида халққа ўз вақтида ҳаққоний маълумотни бериш ваколати йўқми? Унда нима қилади вилоят ҳокимига матбуот котиби бўлиб? Ёки матбуот котиби ҳокимиятда бўлаётган “сарой фитналари”ни элдан яшириб турмоқчи бўлдими? Касални яширсанг, иситмаси ошкор қилади, дейдилар, матбуот котиби маҳкам сир сақлагани билан ҳаммаси элга ошкор бўлди-ку?\nЭл билса, ҳокимиятга бостириб келармиди? Икки дунёда! Халқимиз қўйдай юввош, бошига кимни қўйсанг, итоат қилиб кетаверади. Порахўрлиги учун қамалган собиқ вилоят ҳокимини яна олиб келиб ҳоким қилиб қўйсалар ҳам “Хўп. Катталар билади-да”, деб кетаверади. Яна порахўрлик қилгани учун энди қамасалар ҳам, “Майли-да, янаям шу катталар билади-да”, деб кетаверади. Бирор бандитни бошига раҳбар қилиб қўйса, халқимиз шунгаям итоат қилиб кетаверади: “Катталар билади-да”.\nАммо мени битта савол қийнайди: Бизнинг ахборот оладиган ишончли манбамиз қаерда ўзи?\nКаттаконларнинг матубот котиблари ҳақиқий аҳволни бутун дунё билиб бўлгандан кейин ҳам яшириб ўтирса, ўз радиоларимиз куй-қўшиқдан ортмаса, миллий телевидениемиз нима бўлаётганини доимо камида уч кун ўтказиб айтса, наҳотки, Ўзбекистонда бўлаётган воқеа, ҳодисаларнинг ҳаққоний тафсилотидан энг олдин “Озодлик” орқали хабардор бўлсак?! Қачонгача бўлиб турган воқеа, ҳодисаларнинг таҳлилини ҳам “Озодлик”дан, “Бибиси”дан эшитамиз? Балки “Озодлик” радиосини Ўзбекистон телерадиоканали ўзига қўшиб олар? Балки “Озодлик” мухбирларини каттаконларга матбуот котиби қилиб ишга олиш керакдир? Балки ўзимизнинг ОАВни “Озодлик”дан ҳам чаққонроқ ишлайдиган, “Озодлик”дан ҳам ҳаққонийроқ ёритадиган, “Озодлик”дан ҳам кўра батафсил, ҳар томонлама таҳлил қилиб бера оладиган ОАВ га айлантириш керакдир?\nБу қийинми? Ўзбекистонда ҳар йили нечта йигит-қиз ЖУРНАЛИСТ деган диплом олади? Адашмасам, жўн журналистика тугул ҳатто кўплаб ёшларимиз “Халқаро журналистика” деган факультетларни битириб чиқишади. Радио, тележурналистлар диплом олишаяпти. Наҳотки Ўзбекистонда “Озодлик” даражасида тезкор ишлай оладиган битта радио ташкил қила олишмайди улар?\nЁки барча умид энди Шерзод Қудратхўжаевданми? Унинг университети етиштириб берадиган журналистлар ҲАҚҚОНИЙ СЎЗ айта оладиган журналист бўлгунларича яна “Озодлик”ни эшитиб турамизми?\nАниқ ва тезкор ахборотни кимдан оламиз?\n"Озодлик" радиосиЎзбекистон ОАВҲоким машмашаси\nБизга нима фарқи бор, Кимни ҳоким бўлишини? Телевизоримиз кўрсатиб турса бўлдида. Ҳар куни байрам, ҳар куни серял, ҳар куни бир хил яхшидан-яхши хабарлар бўлса бўлдида. Хуллас катталар билади.


Ўзбеклар Тулада "Кураш-2014" мусобақасини уюштирди\n17 май 2021, Тошкент вақти: 09:45\nТула шаҳрида Ўзбек ва ўзбекистонликлар бутунроссия конгресси ташаббуси билан “Кураш-2014” мусобақаси бўлиб ўтди. Беллашувда иштирок этган ҳар 13 команда таркибида турли вазн тоифасида бўлган бештадан курашчи иштирок этди. Командалар ўртасидаги жангларда биринчи ўрин Твердан келган спортчиларга насиб этди.\nРоссиянинг темирчилари ва қуролсозлари билан машҳур бўлган Тула шаҳридаги “Арсенал” стадиони манежида “Кураш-2014” деб номланган мусобақа бўлиб ўтди.\nЎзбек ва ўзбекистонликлар бутунроссия конгресси томонидан маҳаллий ҳокимият кўмагида уюштирилган бу тадбирга Россиянинг 13 ўлкасидан курашчи-спортчилар йиғилди.\nМусобақада мезбонлардан ташқари Владимир, Орел, Воронеж, Тверь, Иваново, Камчатка ва бошқа жойлардан келган кураш усталари ва ҳаваскорлар йиғилди.\nБеллашувга келган усталарни Тула вилояти ҳукумати вакили Дмитрий Яковлев, Ўзбеклар ва ўзбекистонликлар бутунроссия конгресси раиси Иброҳим Худойбердиев, Совет Иттифоқи Қахрамони Юрий Бабанских, таниқли оғир атлетчи ва эркин курашчи Олимпия чемпиони Исроил Арсамаков, Россиядаги Кураш федерацияси раҳбари Анатолий Кимсанов ва бошқалар қутлади.\nТулада кураш мусобақаси бўлиб ўтди\nКураш мусобақасига келган юзлаб мухлисларни атлас нимча ва ўзбек дўппиларини кийиб олган маҳаллий ёшлар кутиб олди. Мусобақа қийинчиликларсиз ҳам ўтмади: курашчиларнинг шиддатига янги тақдим этилган яктаклар ҳам дош бермасдан бирин-кетин йиртила бошлади. Ниҳоят, мусобақа ҳакамлари яктакларни кимоно яктакларига алмаштиришга рухсат берди.\nМусобақа натижаларига кўра, биринчи ўрин Тверь вилоятидан келган курашчиларга, иккинчи ўрин – Владимир вилояти, учинчиси – Иваново вилояти намояндаларига насиб этди.\nКомандалараро мусобақа якунидан кейин мухлислар қўйган пул мукофоти учун яккакурашчилар чиқди. Унда Воронеж ўзбеклар жамоаси вакили шаҳрисабзлик Кўпайсин исмли полвон мутлақ ғолиб деб топилди ва совринни қўлга киритди.\nРоссияда кураш мусобақаси\nМусобақага йиғилган мухлис ва курашчию ҳакамларга ўзбек палови тарқатилди. Ундан ташқари, “Арена” манежи ҳовлисида кураш каби ўзбек маданиятининг бир қисми сифатида Россияда танилиб бораётган петербурглик Комиловлар сулоласи дорбоз ўйинлари намойиш этилди.


Душанбеда Ўзбекистон – Тожикистон муносабатларини мустаҳкамлаш истиқболлари муҳокама қилинди\n5 июнь куни Душанбе шаҳрида Ўзбекистон Республикаси Бош вазирининг ўринбосари – инвестициялар ва ташқи савдо вазири С.Умурзаков Тожикистон Республикаси ташқи ишлар вазири С.Муҳриддин билан учрашди.\nТомонлар кутилаётган олий даражадаги ташриф чоғида имзоланиши режалаштирилган икки томонлама ҳужжатлар ва ҳукуматлараро битимларни ишлаб чиқишнинг боришини муҳокама қилдилар. Шунингдек, улар тадбир кун тартибидаги барча йўналишлар борасида келишувларга эришиш ҳамда барча масалалар юзасидан якдил фикрга келиш учун бор бўлган имкониятларни сафарбар этишга ўзаро тайёр эканликларини билдирдилар.\nИкки томонлама муносабатларда савдо-иқтисодий шерикликни мустаҳкамлаш ва саноат кооперациясини кенгайтириш масалалари умумий устуворликка эга эканлиги айтиб ўтилди. Шу муносабат билан икки мамлакатнинг тегишли вазирлик ва идоралари ўртасидаги ўзаро ҳамкорликнинг биринчи даражали вазифалари ҳамда ўзбек ва тожик бизнес жамоалари вакиллари ўртасида бевосита алоқаларни йўлга қўйиш чора-тадбирлари муҳокама қилинди. Ўзаро манфаатли қўшма лойиҳалар ва савдо шартномаларини амалга ошириш бўйича келишувларни назарда тутган ҳолда олий даражадаги ташриф кун тартибини амалий мазмун билан тўлдиришга оид навбатдаги тадбирлар белгиланди.\nМаданий-гуманитар соҳада фаол ҳамкорликни давом эттириш бўйича келишувга эришилди. Хусусан, маданият, санъат, фан арбоблари, шунингдек, икки мамлакат ёшларининг Ўзбекистон ва Тожикистон ҳудудларига ўзаро сафарларини ташкил этишга келишиб олинди. Икки давлатнинг Тошкент, Самарқанд, Термиз, Душанбе, Хўжанд, Пенжикент ва бошқа йирик шаҳарлари ўртасида автобус қатновини қайта тиклаш истиқболлари муҳокама қилинди. “Ипак йўли” сайёҳлик брендини илгари суриш ва “зиёрат – туризм”ни ривожлантириш лойиҳаларини амалга ошириш бўйича биргаликда иш олиб бориш тўғрисида келишувга эришилди.\nШунингдек, томонлар Бирлашган Миллатлар Ташкилоти, Шанхай ҳамкорлик ташкилоти ва бошқа халқаро ва минтақавий ташкилотлар доирасидаги ҳамкорликни ривожлантиришга келишиб олдилар.\nУчрашув якунлари бўйича томонлар муҳокама этилган ҳамкорлик йўналишлари доирасида навбатдаги тадбирларни белгилаб олдилар.


Вадим Абрамов Остон билан муносабати ва унинг миллий жамоадаги келажаги ҳақида - Zamin.uz\n00:23 / 06.08.2020\nЎруновнинг ёш эканлиги ҳақида гапирадиган бўлсам, ҳаммаси оддий. Кимдир ёшроқ вақтида порлайди, кимгадир эса порлаш пайти кечроқ келиши мумкин. Бу борада олтин оралиқ бўлмайди. Остон «Спартак»да ўйнаб кета олса, демак барчаси тўғри бўлади. Ўйнаб кета олмаса, унинг катта клубга ўтишига ҳали вақтли эканлиги ҳақида гапирганлар ҳақ бўлиб чиқади», - дейди Вадим Карленович VseProSport.ru сайтига берган интервьюсида. “Замин” янгиликларини “Инстаграм”да кузатиб боринг


Бугун 62 ёшини қаршилаётган Муҳаммад Бекжонни мен ўз қадрдон акамдай билардим, “Эрк” газетаси саҳифаларини тайёрлаш жараёнларида у билан дастлабки вақтлардан бирга ҳамкорлик қилганман.\nАйни “қора меҳнат”нинг барчаси Муҳаммад аканинг зиммасида ва мен унга ёрдамчи эдим.\nБу даврда партия Марказий Кенгаши ва таҳририят Пушкин кўчасидан эски Куйбишев туман ижроқўми биносига кўчиб ўтган ва бинода “Эрк”нинг байроғи осиғлиқ турарди.\nГазета катта форматга ўтган, у давлат концерни босмасхонасида 100 минг нусхада босилар ва шу муносабат билан таҳририятга “биздан анча тажрибалироқ” шахс бош бўлган эди.\nУнинг қўлидан келадиган иш, “давлат цензураси”га тил топа билишида эди. Унгача на мен, на бошқалар ҳар бало қилиб кўрган, бироқ буни эплолмаган эдик.\nЦензура олиб ташлаган жойларга “махсус белги” ташланиши ва Эзоп тилидаги ифодалардан фойдаланиш газетанинг ўша даврга хос хусусиятига айланганди.\nЯнги “бошлиғимиз”нинг биринчи талаби, адашмасам, унга ва цензурага сўзсиз бўйсуниш, газетадаги “оқ доғлар” ва “тагдор” жумлаларни бас қилиш эди.\nНиҳоят бу газетадаги асосий “қора меҳнат”ни қилаётган мен Мақсуд ва Муҳаммад Бекжоннинг “иш ташлаши” га сабаб бўлди. Тушликка чиқибоқ учовлон ишламасликка қарор бердик. Бу дегани ўша куни газета чиқмаслигини англатарди\n“Акциямиз жонлироқ кўринишда бўлсин”, деди Муҳаммад Бекжон, унинг қўлида “Эрк”нинг байроғи хилпирарди.\nУчовлон кўча бўйлаб юра бошладик. Олдинда байроқни хилпиратиб Муҳаммад Бекжон борар, изидан Муҳаммад аканинг укаси Мақсуд Бекжон ва мен…\nБу – 92 йилларнинг охирлари, талабалар шахарчасидаги қонли воқеалардан кейинги, мухолифатга қарши қувғин ва ҳукумат режими кучая бошлаган давр эди. Офисга қайтишимиз биланоқ Муҳаммад Бекжон тағин ишга шўнғиди. Озроқ қайсарлик қилиб ўтириб, мен ҳам клавиатурани олиб таҳрирга киришдим.\nБу вақтда ҳамма “бошлиқлар” аллақачон ишини тамомлаб уйига кетган, бироқ қандай бўлмасин “Эрк” газетасининг навбатдаги сони чиқиши керак эди.\nКўп ўтмай партиянинг фаолияти ва газетанинг мамлакатдаги очиқ фаолияти тўхтатилди. “Эрк” газетасига қарши жиноий иш очилди.\nМуҳаммад Бекжон ва бир гуруҳ фаоллар мамлакат ташқарисидан туриб нашр фаолиятини қайта йўлга қўйишга ва газета сонларини мамлакат ичида тарқатишга муваффақ бўлишди.\nБироқ 1999 йили Муҳаммад Бекжон Украинада қўлга олинди ва озодликдан маҳрум этилди.\n2012 йилнинг апрел ойида озод қилиниши керак Муҳаммад Бекжоннинг қамоқ ҳукми, ўша йили уйдирма айблар билан тағин қўшимча беш йилга узайтирилди.\nХалқаро ташкилот вакиллари ва кўплаб дипломатларнинг уни озод қилиш талаблари ҳам ўзбек режимига таъсир ўтказгани йўқ.\nБизнинг дўстимиз, Ўзбекистонда сўз эркинлиги ва журналистика соҳасига юксак ҳисса қўшган ҳамкасбимиз Муҳаммад Бекжон ҳамон қамоқда қолмоқда.\ndata-title="1 октябр – журналист Муҳаммад Бекжон туғилган кун" data-description="Бугун 62 ёшини қаршилаётган Муҳаммад Бекжонни мен ўз қадрдон акамдай билардим, "Эрк" газетаси саҳифаларини тайёрлаш жараёнларида у билан дастлабки ..." data-image="https://eltuz.com/wp-content/uploads/2015/12/rasm632.jpg" data-url="https://eltuz.com/kundalik/197340/" data-services="facebook,odnoklassniki,twitter,telegram" data-counter="ig">


Бугун, 21 сентябрь куни «Profelite IMP xususiy bandlik agentligi» МЧЖдан пулини ололмаётган ўнлаб фуқаролар Тошкентга тўпланишди. Улар ўз пулларини ундириш кечикаётганидан норози бўлиб, бош вазир қабулига келишган.\n6 ой ичида Жанубий Кореяга ишга юборишини айтиб, миллиардлаб сўм маблағни ўзлаштирган «Profelite IMP хусусий бандлик агентлиги» раҳбари Иброҳим Жонузоқовга нисбатан Жиноят кодексининг 168-моддаси 3-қисми «б» (такроран ёки хавфли рецидивист томонидан содир этилган фирибгарлик) билан сиртдан айблов эълон қилинган ва сиртдан «қамоққа олиш» тарзидаги эҳтиёт чораси қўлланилиб, қидирувга берилган.\nТергов ҳужжатларига кўра, Иброҳим Жонузоқов 2017 йил январь ойидан 2019 йил август ойига қадар бўлган вақт оралиғида «Profelite IMP» хусусий бандлик агентлигини ташкил қилиб, 300дан ортиқ фуқарони Жанубий Кореяга ишга юборишни ваъда қилган. Улардан жами 9 миллиард сўмга яқин пул маблағларини олиб, ўз эҳтиёжларига сарфлаб юборган.\nЖорий йилнинг 14 сентябрь куни Жиноят ишлари бўйича Сергели тумани судининг иш бўйича ҳукми чиққан. Суд ҳукмни 24 сентябрдан кучга киришини маълум қилди. Ҳукм кучга кирганидан сўнг, ижрога қаратилади.\nAниқланишича, етказилган зарар 9 млрд сўмга яқин. Лекин ҳозирча бандлик агентлигининг вазирлик ҳисоб рақамига депозитга қўйган 50 минг AҚШ доллари ва «Лаcетти» русумли автомашинасидан бошқа мулки йўқ.\nФуқароларнинг хавотири ҳам шунда. Яъни етказилган зарар 9 млрд.га яқин, аммо хатланган мулк ундан анча кам. Суд ҳукмига биноан, мавжуд пул маблағлари фуқароларга пропорционал тарзда қайтарилади.\nФуқаролар билан учрашувга келган Бандлик ва меҳнат муносабатлари вазири ўринбосари Баҳодир Умрзоқовнинг сўзларига кўра, фуқароларга етказилган зарар тўлиқ қопланади. Зарарнинг қўшимча қисми Меҳнат мигрантларини қўллаб-қувватлаш жамғармаси орқали тўлаб берилади. Жамғармага пул маблағлари давлат бюджетидан ўтказилиши маълум қилинди.\nВоқеа жойида бўлган Kun.uz мухбирининг хабар беришича, фуқароларнинг эътирозлари ҳукумат вакиллари томонидан тингланди. Якунда фуқаролардан 5 киши танланиб, бош вазир қабулига киритилишига келишилди.


Андижон вилоятида ички сайёҳлик фаолияти шаклланади - Халқ сўзи\n11:20 28 Май 2020 Welcome to uzbekistan\nДавлатимиз раҳбари шу йилнинг 21-22 май кунлари Андижон вилоятига ташрифи давомида ҳудудда ички туризмни ривожлантириш масаласига эътиборни қаратди. Жумладан, Хонобод шаҳрини Фарғона водийсининг сайёҳлик марказига айлантириш бўйича ўз кўрсатмаларини берди. Шундан сўнг Бош Вазир ўринбосари, Туризмни ривожлантириш давлат қўмитаси раиси Азиз Абдуҳакимов бошчилигидаги ишчи гуруҳи Хонобод шаҳрида бўлиб, бу ернинг туризм салоҳияти билан танишди ва келгусида бажарилиши лозим бўлган масалаларни кенгашди.\nАйтиш жоиз, шу йилнинг 25 май кунидан бошлаб Хонобод шаҳрида мутасадди идоралар вакиллари иштирокида туризмни ривожлантириш йўналиши бўйича ўрганишлар олиб борилмоқда. Натижада мавжуд зиёратгоҳлар, тарихий обидалар ҳолати таҳлил қилиниб, камчиликларни бартараф этишга киришилди. Карантин тартибларига зид бўлмаган тарзда ободонлаштириш ва бунёдкорлик ишлари бошлаб юборилди. Сайёҳлик марказида дам олувчиларга етарли шарт-шароит яратиб бериш мақсадида ўзининг истиқболли лойиҳалари билан иштирок этаётган тадбиркорларнинг ҳаммаси ҳам муаммолардан холи, деб бўлмайди. Уларнинг аксарияти банклар билан боғлиқ хизматлар юзасидан ўз мурожаатига эга бўлса, айримларининг қулай ер майдони ва бино масаласидаги сўровига эга. Бош Вазир ўринбосари иштирокида бўлиб ўтган қабулда бу каби масалалар ижобий ечим топди.\n-Пандемия даври тугаши билан Хонобод шаҳри сайёҳлар учун ўз эшикларини очади,-дейди Хонобод шаҳар ҳокими Мусахон Мамадалиев. – Унга қадар шаҳарни сайёҳлик марказига айлантириш борасидаги ишлар амалга оширилади. Бугина эмас, карантин даври тугаши билан вилоятдаги 43 та зиёратгоҳ ва маданий мерос объектлари, 5 та санаторий, 375 та кафе ва ресторанлар, шунингдек, 125 та чойхона фаолиятга шай ҳолатга келтирилади. Бунинг натижасида 12 минг нафарга яқин аҳоли ўзининг доимий иш ўрнига эга бўлади.\nАйни пайтда ишчи гуруҳи вилоятнинг бошқа ҳудудларида ҳам ички сайёҳлик фаолиятини шакллантириш имкониятлари билан танишмоқда. Жумладан, Хўжаобод туманидаги Имом ота номли қишлоқни туризм қишлоғига айлантириш масаласи ўрганилмоқда.


Чоршанба куни Хитой Ташқи ишлар вазири толибларнинг юқори мартабали расмийлари делегацияси билан учрашди. “The Associated Press” агентлиги АҚШ қўшинлари Афғонистонни тарк этар экан, Хитой билан радикал гуруҳ ўртасидаги алоқалар илиқ бўлиб қолаётганини хабар қилмоқда.\nХитой Ташқи ишлари вазирлиги сайтида вазир Ван И Тяньцзинь шаҳрида Толибоннинг юқори мартабали раҳбари Мулла Абдул Ғани Бародар ва унинг делегацияси билан тушган суратлар эълон қилинди. Суратларда тарафлар музокара олиб бораётгани тасвирланган.\nВан Хитой Афғонистоннинг суверен мамлакат ўлароқ мустақиллиги ва ҳудудий яхлитлигини ҳурмат қилишини ҳамда Афғонистоннинг ички ишларига аралашмаслик тарафдори эканини айтди.\nУнинг сўзларига кўра, АҚШ ва НАТО қўшинлари тез суръатда олиб чиқиб кетилаётгани «Америка сиёсатининг муваффақиятсизлигини кўрсатади ва афғон халқига ўз мамлакатларини барқарорлаштириш ва ривожлантириш учун муҳим имконият беради».\nУчрашув кун тартиби эълон қилинмади. Толибон Афғонистонда тобора кўпроқ ҳудудни ўз назорати остига оларкан, Хитой жангари гуруҳ тинчлик музокаралари давомида ўз бўйнига олган мажбуриятларини бажаришини ёки, ҳеч бўлмаганда, зўравонликни озайтиришини хоҳлайди.\nВахон водийсида Хитой ва Афғонистон қисқа умумий чегарага эга. Хитой узоқ йилларда бери исёнкор жангариларнинг ўтмишда нотинч бўлган Шинжон минтақасига ўтишидан хавотир олиб келади. Шунингдек, Хитой Афғонистонда нефть, газ ва мис қазиб олиш бўйича шартномалар имзолаган, аммо бу шартномалар анча пайтдан бери қоғозда қолаяпти.\n«Толибон Афғонистондаги муҳим ҳарбий ва сиёсий кучдир ва гуруҳ тинчлик ўрнатиш, ярашиш ва қайта қуриш жараёнида муҳим роль ўйнаши кутилмоқда», деди Ван.\nВан толиблар миллат ва халқ манфаатларини биринчи ўринга қўйиши ва тинчлик музокараларига эътибор қаратишига, тинчлик мақсадларини белгилашига, «ижобий имиж» яратишига ва барча фракциялар ва этник гуруҳлар ўртасида бирдамлик ўрнатишга ҳаракат қилишига умид қилишини айтди.\nВан, шунингдек, Хитой Толибон «Шарқий Туркистон исломий ҳаракати»га қарши «қатъият билан» курашишига умид қилаётганини қўшимча қилди. Пекин ушбу гуруҳни Шинжон мустақиллиги учун курашишда айблаб келади. Аммо кўпчилик мутахассислар бу ҳаракат аслида чора кўра оладиган шаклда мавжуд эмаслигига ишонади.\nТолибон делегацияси сафида Толибон диний кенгаши ва Тарғибот қўмитаси раҳбарлари ҳам бўлган.\n31 августга қадар АҚШ ҳарбийларининг Афғонистондан олиб чиқиб кетилиши Хитой учун яхши янгиликдир, чунки Вашингтоннинг асосий стратегик рақибига айланган Пекин шундоқ биқинига АҚШ қўшинлари юборилганидан мамнун эмас эди.\nБародарнинг ташрифи Покистон ташқи ишлар вазири ва разведка бошлиғи Хитойга сафар қилганидан кўп ўтмай содир бўлди.\nПокистон Афғонистонда тинчлик ўрнатишда муҳим роль ўйнаши айтилмоқда. Толибон раҳбарияти Покистонда бўлиб, Исломобод толибларни тинчлик музокараларида қатнашишга чорлаб босим ўтказиб келаётган эди.\nВашингтоннинг Афғонистон бўйича махсус вакили Залмай Халилзод ҳам шу ой бошида Исломобод ва Кобул ўртасидаги муносабатлар янада совиб кетиши ортидан Покистонга қисқа ташриф билан борди.\nБу ҳолат АҚШ 31 августда ўз қўшинларини олиб чиқиб кетгунига қадар бошқа мамлакатлар иштирокида тинчлик битимини тузишга ҳаракат қилаётганини кўрсатиши айтилмоқда.\nДушанба куни Тяньцзинь шаҳрида АҚШ Давлат котиби ўринбосари Венди Шерман Ван билан учрашиб, Давлат департаменти Афғонистонни АҚШ ва Хитой ҳамкорлик қилиши мумкин бўлган «глобал масалалар» рўйхатига киритганини айтган эди.


Бугуннинг ўзида 111 нафар бемор коронавирусдан тузалди – Ўзбекистон — Sof.uz\nБугуннинг ўзида 111 нафар бемор коронавирусдан тузалди – Ўзбекистон\n23.04 20:21 517 Тиббиёт\nСоғлиқни сақлаш вазирлигининг хабар беришича, бугун ҳам пойтахтимиздаги Эпидемиология, микробиология ва юқумли касалликлар илмий-текшириш институти клиникасидан ҳам коронавирус инфекциясига чалинган навбатдаги 8 нафар бемор буткул соғайди. Улар Соғлиқни сақлаш вазирлиги масъуллар иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nШунингдек, Бухоро вилоятида яна 58 нафар бемор буткул соғайди. Улар вилоят соғлиқни сақлаш бошқармаси масъуллари иштирокида реабилитацияга кузатилди. Эътиборли жиҳати, Бухоро вилоятида бугуннинг ўзида 95 нафар бемор соғайди.\nШундай қилиб, сўнгги уч кун давомида: биринчи кун 96, иккинчи кун 93, бугун эса 111 нафар бемор тузалиб, айни пайтда мамлакатимиз бўйлаб коронавирус инфекциясидан бутунлай соғайган беморлар 561 нафарга етди.\nАйни пайтда мамлакатимиз бўйлаб коронавирус инфекциясига чалинганлар умумий сони 1735 нафарни ташкил этмоқда, уларнинг 7 нафари вафот этган.\nБугун, 17:57 574 Ўзбекистон\nБугун, 17:04 816 Тиббиёт\nБугун, 16:55 74 Ўзбекистон\nБугун, 12:15 59 Жаҳон


© Youtube/ Uzbek Multfilm\n06:55 30.07.2016 (Янгиланган 13:24 30.07.2016) Ҳавола олиш\nЗамонавий миллий мультфильмларни томоша қиласизми? Мен ҳам ёқтираман. Яқинда уларнинг аксарияти учун умумий жиҳатни англаб қолдим: тасвирда динамиканинг йўқлиги (ланжлик) ва мавзуда алдамчиликнинг улуғланиши.\nТОШКЕНТ, 30 июл — Sputnik. Биринчи ҳолат – динамиканинг йўқлиги ҳақида. "Вақт – пул", дейишади. Шу сабабли Ғарб анимациясида ундан унумли фойдаланишади – белгиланган вақт ичида имкон қадар кўпроқ воқеа, тасвир, ҳаракат қамраб олинади. Воқеалар тез, ҳаракатлар эпчил. Бизда ҳам "вақт – пул!" Лекин буни ижодкорларимиз асл маъносида тушунишади, чамаси.\nЭшитишимизча, ҳукумат мультфильмлар яратиш учун жаҳон стандартлари даражасида (вақт нисбатида) маблағ ажратади. Бироқ ижодкорларимиз ҳозирча жаҳон даражасидаги маҳсулот яратмади. Сабаби нима бўлса?\nИккинчи ҳолат – фирибгарликнинг улуғланиши ҳақида.\nЯратилаётган аксарият мультфильмлар нимагадир фирибгарлик, бошқаларни алдаш, чув тушириш ҳақида. Хусусан, афандининг уйидаги сотилмаган қозиқ; қўшнининг 999 тангасини олиб, уни чув тушириши; деҳқончилик орқали рақибини чув тушириш; бедананинг тулкини алдаши; қаноти синиб, уруғ ташлаб кетган лайлак; бўталоққа айланган қўзичоқ; бўялган қовун билан бойларни алдаш ҳақидаги ва яна шуларга ўхшаш ўнлаб фильмлар… Албатта, уларда ижобий қаҳрамон салбийларига ёки содда камбағал хасис бойга фириб беради.\nЛекин болалар онгига "ёмонларга фириб бериш яхшилик", деб сингдириш тўғримикин? Ахир "яхши" ва "ёмон" тушунчалари ўртасида аниқ ва узил-кесил чегара бўлмаса. Кўпинча ҳар бир инсон яхши ва ёмонни ўз манфаатидан келиб чиқиб, белгилайди-ку! Демак, жамиятда фирибгарларнинг кўпайиши бевосита мультфильмларга ҳам тақалиши мумкин.\nАгар, шу фильмлар санъат асари даражасида мукаммал бўлганда, чидаса, ғоянинг ноқислигига кўз юмса бўларди!\nҚолаверса, бу мультфильмлар собиқ совет тузуми даврида "халқ оғзаки ижоди", деб тарғиб этилган, аслида совет тузуми ғояси сингдирилган эртак ва латифалар мотивлари асосида яратилган. Ўзи, катталарга мўлжалланган латифалар, эртаклар асосида болалар учун фильмлар яратиш тўғримикин?!\nКоммунистик тузумнинг бош шиори: "ўғирлаб топилган мулкни тала!" бўлгани ҳеч кимга сир эмас. Шу боис ўша жамиятда кўзга ёмонроқ кўринган кишининг бор-будини шилиб олиш эзгулик саналган. Эртак ва латифаларда ҳам бу ғоя улуғланган.\nЭнди эса, болалар учун мультфильмлар яратишга масъул шахслар ўша эртаклар асосида болаларни тарбияламоқчи бўлади. Баҳоналари ҳам тайёр – "булар халқ оғзаки ижоди, (халқ оғзаки ижоди сифатида ХХ асрда яратилган, ёзиб олинган, тартиб этилган ижод намуналарини ҳам бир кўр қайта ўрганиб чиқиш керакмикин?), уларни ўзгартириб бўлмаса…"\nҲолбуки, аллақачон тузум ўзгариб, хусусий мулкнинг дахлсизлиги белгилаб қўйилган. Мультипликаторлар эса ҳаётдан, ҳуқуқий тартибдан ортда қолиб, миллий ғоянинг маъни-моҳиятини тушунмай, ҳалиям коммунистик тузумнинг ноғорасини чалиб юрибди.\nҲалиги латифани эшитганмисиз?\nОркестр таркибидаги ноғорачи ҳеч куйга мослашолмабди. Ниҳоят куй тамом бўлиб, дирижёр томошабинга ўгирилиб, таъзим қилаётганда, у ноғорасини тўрт марта даранглатиб, «уф, зўрға етиб олдим», деган экан.\nМультипликаторлар ўша ноғорачига ўхшаб кетади. Улар ҳам қачондир етиб олишар, лекин бундан нима фойда, куй аллақачон расво бўлган!


Шухрат Бобожон: Аваз Усмонов билан суҳбат « Ўзбекистон Халқ Ҳаракати\nШухрат Бобожон: Аваз Усмонов билан суҳбат\n28 April 2015 - 8:28\nЎтган пайшанба куни Москвада яшаб обрў- эътибор топган ўзбек рассоми Аваз ака Усмонов билан суҳбатлашдим. Мен Прагада¸ Аваз ака бўлса Москвада. Телефон суҳбатимиз бир соатча давом этди. Сўнгги 30 йил ичида Москвада яшаб ижод қилаëтган Аваз ака нафақат ўзбек тилини унутмаган¸ балки бу тилда шеърлар ҳам ëзиши билан фарқланадиган ижодкор.\nАваз ака “Ўзбекистонни жаннат” дея билиши ва қадрлашини айтди. Аваз ака мамлакатдаги сиëсий режимни эмас балки гўзал ўлка Ўзбекистонни бир фарзанд каби севишини сидқидилдан изхор қилди. Аваз аканинг расмларини дунëнинг турли мамлакатларида яшайдиган турли миллат вакиллари ва дунëдаги турфа музейлар сотиб олади. Муштарийлар орасида ўзбеклар деярли йўқ¸ ўзбек музейлари ҳам. Лекин Аваз ака уни суратларини қадрламаган элдошларидан ҳафа эмас. У Ўзбекистонни шартсиз ва тараддудсиз севади.Ҳудди бола ўз онасини севган каби.\nМана бу Аваз аканинг хос саҳифаси: avazmutal.com\nP.S. Аваз ака билан суҳбатдан кейин тасодифан Юлдуз Усмонованинг куни кеча берган видео суҳбатини интернетда томоша қилдим. Усмонова хоним камера олдида туриб халққа¸ яъни ўзбек халқига ўта шаллақи тарзда мурожаат қилди: “Эй халқ шунча мени булғаганинг етар. Ўзи пешонангга битган битта юлдуз бўлсам ” Бу гапни эшитиб миллатнинг куни ўртамиëна яллачига қолмагани ва бу миллатнинг Аваз Усмонов каби миннатдор фарзандлари борлигидан севиндим.\n“Озодлик” радиосининг ходими


18 октябр 2021, Тошкент вақти: 15:21\n“Маълум ва номаълум” китобининг Марказий Осиёга оид қисмидан фақат Ўзбекистон, Қарши-Хонобод базаси ва Анидижон фожиасига оид мулоҳазалар ўрин олган.\nДональд Рамсфельднинг 8 феврал куни сотувга чиққан хотиралар китобининг Марказий Осиёга оид қисмидан фақат Ўзбекистон, Қарши-Хонобод базаси ва Анидижон фожиасидан кейин бу базанинг хайдалиши билан боғлиқ мулоҳазалар жой олган.\nРамсфельд 2005 йил 13 май воқеаларидан кейин Тошкент-Вашингтон муносабатларида пайдо бўлган тарангликни эсларкан, Андижон воқеаларидан кейин президент Ислом Каримовни қўллаб-қувватлаш ўрнига уни инсон ҳуқуқларини топтаганликда танқид қилганини президент Жорж Буш мамъумриятининг “ташқи сиёсатдаги энг аянчли хатоларидан бири бўлган”, дея ёзади. Унинг фикрича, Қўшма Штатлар тутган танқидий позиция Ўзбекистоннинг Россия билан яқинлашишига сабаб бўлган.\nПентагоннинг собиқ раҳбари Қўшма Штатлар ўзининг стратегик манфаатларини инсон ҳуқуқларининг топталиши борасидаги хавотирларга қурбон келтириб, катта хатога йўл қўйди, дея таъкидлайди “Маълум ва номаълум” номли китобида. Ўзбекистон расмийлари Андижон воқеаларига оид илгари сурган версияни қўллаб-қувватлашдан бош тортиб, “биз минтақадаги мавқеимизни сусайтирдик ва уларнинг эркинроқ тузумларни яратиш сари қўйган қадамларини ортга қайтардик ҳамда миллий манфаатларимизга путур етказдик”, дея ёзади яна Рамсфельд.\nЎзбекистон расмийлари 13 май воқеалари ортида исломий жанггарилар турганини иддао қилган эди. Бу иддаоларни жиддий шубҳа остига олган аксарият маҳаллий ва халқаро кузатувчилардан фарқли ўлароқ, Рамсфельд Андижон қирғинига “Ўзбекистонда исломий давлат – халифалик – қуришни мақсад қилган исломий экстремистик гуруҳларнинг исёни” сабаб бўлган, деб ёзади.\n“Маълум ва номаълум” мемуар китобининг эълон қилиниши арафасида Дональд Рамсфельд ўзининг шахсий сайтида Пентагонга раҳбарлик қилган даврига оид бир нечта ҳужжатларни эълон қилди. Яқингача махфий ҳисобланиб келган бу ҳужжатлар орасида Андижон воқеаларига оидлари ҳам бор.\nРамсфельднинг сўровига кўра, Қарши-Хонобод базасида жойлашган ҳарбий разведка ходимлари тайёрлаган ҳужжатларда, унинг фикрига зид равишда, Андижон исёнига исломчи кучлар эмас, балки оғир ижтимоий-иқтисодий вазиятдан норози бўлган халқнинг норозилиги сабаб бўлгани айтилади.\n“Воқеага (Андижон исёнига) алоқадорлар экстремист ғоялар эмас, балки аянчли ижтимоий-иқтисодий шароит ва ҳукуматнинг репрессив сиёсатига нисбатан ғазаб ва норозилик туфайли исён кўтаргани шубҳасиздир”, дейилади ҳарбий разведка бошқармаси директори вице адмирал Лоуэл Жэйкоби тайёрлаган хатда. Дарвоқе, Рамсфельд Андижон воқеалари ортида исломчилар турибди, деган фикрларини дастаклаш учун “Маълум ва номаълум” китобида ана шу ҳужжатни тагхат сифатида келтиради. Лекин китобда ҳужжатнинг ўзи эълон қилинмагани боис, ўқувчи буни пайқамайди, албатта.\nАндижон воқеаларидан кейин Вашингтон-Тошкент муносабатлари ҳақидаги хотираларидан яна бири сифатида Рамсфельд АҚШ базасининг Ўзбекистондан ҳайдалишини эслайди. Лекин бу ерда ҳам фактларда номувофиқликлар бор. Хусусан, у 2005 йилнинг 29 майида Жон МакКейн етакчилигида Тошкентга келган сенаторлар ўтказган матбуот анжуманини аслайди. “Ўша кунлари МакКейндан, яна беш сенатор имзо чеккан, хат олдим. Унда Америка Қарши-Хонобод базасидан фойдаланганлик учун Ўзбекистон ҳукуматига тўлаши лозим бўлган 23 миллион АҚШ долларини тўламаслик талаб қилинган эди”, деб эслайди Рамсфельд.\nБироқ Жон МакКейннинг ушбу хатини шахсий сайтида эълон қилган Рамсфельд унинг санасига қараб қўйшни эсадан чиқарган кўринади. Чунки мактуб остида 2005 йилнинг 19 сентябр санаси кўрсатилган, яъни сенаторларнинг хати, Рамсфельд айтганидек, АҚШ ҳарбийлари Қарши-Хонободдан ҳайдалишидан аввал эмас, бадарға қилинганидан кейин ёзилган аниқ бўлади.\n“Маълум ва номаълум” мемуар китобини икки карра мудофаа вазири Дональд Рамсфельд асосан Ироқ уруши, у нима сабабдан бошланганига оид хотираларга бағишлаган. Саддам Хусайн режими оммавий қирғин қуролларини ишлаб чиқармоқда, деган ва кейинчалик тасдиғини топмаган важ билан бошланган урушни ёқлаб, “Президент ёлғон гапирмаган. Вице президент ёлғон гапирмаган. Мен ёлғон гапирмаганман. Мен биз адашганмиз, деган бўлардим”, дея ёзади Рамсфельд.\nИроқ урушини билмадигу, лекин “Маълум ва номаълум” китобининг Андижон воқеаларига бағишланган қисмида Рамсфельд ё алдаяпти, ёҳуд адашяпти, деса бўлади.


Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари қошида тадбиркорларнинг жамоатчилик кенгашларини ташкил этиш тўғрисида\n7626 O‘zbekiston Respublikasi Iqtisodiy taraqqiyot va kambag'allikni qisqartirish vazirligi 09/09/2019 24/09/2019 0\nЎзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари қошида фаол ишбилармонлар орасидан обрў-эътиборга эга тадбиркорлардан иборат жамоатчилик кенгашларини тузиш, республикада кичик бизнес ва хусусий тадбиркорликни янада ривожлантиришга тўсиқ ва ғов бўлаётган муаммоларни бартараф этиш, шунингдек, тадбиркорлар мурожаатлари билан ишлаш самарадорлигини ошириш мақсадида Вазирлар Маҳкамаси Қарор қилади:\n1. Ўзбекистон Республикаси Иқтисодиёт ва саноат вазирлиги, Савдо-саноат палатаси, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларининг Қорақалпоғистон Республикаси, вилоятлар ва Тошкент шаҳридаги ҳамда ҳар бир туман ва шаҳарлардаги Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари (кейинги ўринларда Бош вазир қабулхоналари деб юритилади) қошида фаол тадбиркорлар, ҳуқуқшунослар ва жамоатчиликнинг бошқа вакилларидан иборат тадбиркорларнинг жамоатчилик кенгашларини (кейинги ўринларда Тадбиркорлар кенгашлари деб юритилади) ташкил этиш тўғрисидаги таклифига розилик берилсин.\n2. Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари қошидаги тадбиркорларнинг жамоатчилик кенгаши тўғрисидаги намунавий низом иловага мувофиқ тасдиқлансин.\nтадбиркорлар кенгаши ўз ишини жамоатчилик асосида олиб борадиган, доимий фаолият юритувчи маслаҳат-кенгаш органи ҳисобланади;\nтадбиркорлар кенгаши Бош вазирининг Тадбиркорлар мурожаатларини кўриб чиқиш қабулхоналари раҳбарлари томонидан ташкил этилади;\nтадбиркорлар кенгаши ўз фаолиятини Намунавий низомга мувофиқ ишлаб чиқилган ва Бош вазирининг Тадбиркорлар мурожаатларини кўриб чиқиш қабулхоналари раҳбари томонидан тасдиқланадиган Низом ҳамда Тадбиркорлар кенгаши иш регламенти асосида амалга оширади;\nтадбиркорлар кенгаши аъзолигига, қоида тариқасида, фаол тадбиркорлар, ҳуқуқшунослар, ва жамоатчиликнинг бошқа вакиллари қабул қилинади.\n4. Қуйидагилар Тадбиркорлар кенгашининг асосий вазифалари этиб белгилансин:\nкичик бизнес ва тадбиркорликни ривожлантиришга тўсиқ ва ғов бўлаётган муаммоларни бартараф этиш бўйича таклифларни ишлаб чиқиш ва Кичик бизнес ва тадбиркорликни ривожлантириш агентлигига тақдим этиш;\nҳудудларда мавжуд имкониятлар ва талаблардан келиб чиқиб, тадбиркорлик йўналишларини ривожлантириш, мавжуд муаммоларни бартараф этиш, соҳага алоқадор бўлган ислоҳотларни тадбиркорларга етказиш;\nтадбиркорларнинг ҳуқуқий маданиятини ошириш ва иқтисодий кўникмаларини шакллантириш бўйича Кичик бизнес ва тадбиркорликни ривожлантириш агентлиги, жамоатчилик кенгашлари ва бошқа тегишли ташкилотлар билан тизимли алоқаларни йўлга қўйиш.\n5. Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳамда туманлар ва шаҳарлар ҳокимлари икки ҳафта муддатда:\nБош вазирнинг қабулхоналари, Савдо-саноат палатасининг Тадбиркорликка кўмаклашиш марказлари билан биргаликда жойлардаги тадбиркорлар иштирокида йиғилишлар ўтказилишини ҳамда фаол ишбилармонлар ва обрў-эътиборга эга тадбиркорлардан Тадбиркорлар кенгаши аъзолари ва раисини сайлаб олинишини;\nмазкур йиғилишлар қарорлари билан қуйидагиларни назарда тутувчи Тадбиркорлар кенгаши иш регламенти тасдиқлашини таъминласин.\n6. Тадбиркорлар кенгаши иш регламентида қуйидаги масалалар назарда тутилсин:\nтадбиркорлар кенгашлари томонидан тадбиркорлик субъектлари дуч келаётган кундалик ва тизимли муаммоларни муҳокама қилиш ҳамда уларнинг вазифаларини белгилаш масалалари;\nтадбиркорлар кенгаши аъзоларининг унинг фаолиятида иштирок этиши тартиби;\nтадбиркорлар кенгаши йиғилишларини ўтказилиш муддатлари ва тартиби;\nтадбиркорлар кенгаши доимий ишчи органининг иш тартиби;\nтадбиркорлар кенгаши комиссияси фаолияти ва тузилиши тартиби, шунингдек, раис ваколатлари ва уни сайлаш тартиби;\nтадбиркорлар кенгаши аъзоларининг ваколатларини тўхтатиш ва тугатиш тартиби;\nтадбиркорлар кенгаши қарорларининг тузилиши ва уларни қабул қилиш тартиби;\nтадбиркорлар кенгашида тадбирларга тайёргарлик кўриш ва тадбирларни ўтказиш тартиби;\nтадбиркорлар кенгаши мажлиси иш режа асосида доимий чақирилиши масалалари;\nтадбиркорлар кенгаши фаолияти тартибига доир бошқа масалалар.\n7. Белгилансинки, Қорақалпоғистон Республикаси Вазирлар Кенгаши Раиси, вилоят, туман (шаҳар) ҳокимлари, уларнинг иқтисодиёт ва тадбиркорлик масалалари бўйича биринчи ўринбосарлари ушбу тадбиркорлар кенгашлари фаолиятини самарали ташкил этишга шахсан жавобгар ҳисобланади.\n8. Мазкур қарорнинг бажарилишини назорат қилиш Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари фаолиятини ташкил этиш ва мувофиқлаштириш котибияти мудири Ғ.М.Зияев зиммасига юклансин.\n2019 йил «______» «__»-сонли Қарорига\nЎзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари қошида жамоатчилик кенгашларини ташкил этиш тўғрисида\n1. Мазкур Намунавий низом (кейинги ўринларда Низом деб юритилади) Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларининг Қорақалпоғистон Республикаси, вилоятлар ва Тошкент шаҳридаги ҳамда ҳар бир туман ва шаҳарлардаги Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари (кейинги ўринларда Бош вазир қабулхоналари деб юритилади) қошида фаол тадбиркорлар, ҳуқуқшунослар ва Тадбиркорларнинг бошқа вакилларидан ташкил этилган Тадбиркорлар кенгашларининг (кейинги ўринларда Тадбиркорлар кенгаши деб юритилади) асосий вазифалари, иш регламенти ва фаолиятини ташкил этиш тартибини белгилайди.\n2. Тадбиркорлар кенгаши ўз ишини жамоатчилик асосида олиб борадиган, доимий фаолият юритувчи маслаҳат-кенгаш органи ҳисобланади.\n3. Тадбиркорлар кенгаши Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларининг Қорақалпоғистон Республикаси, вилоятлар ва Тошкент шаҳридаги ҳамда ҳар бир туман ва шаҳарлардаги Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари қошида ташкил этилади ва унинг фаолияти мазкур давлат органининг барча ҳудудий бўлинмалари ҳамда тасарруфидаги ташкилотларига татбиқ этилади.\n4. Тадбиркорлар кенгаши Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳамда туманлар ва шаҳарлар ҳокимлари Бош вазирнинг қабулхоналари, Савдо-саноат палатасининг Тадбиркорликка кўмаклашиш марказлари билан биргаликда жойлардаги тадбиркорлар иштирокида йиғилишлар ўтказилади ҳамда ушбу йиғилиш қарори билан ташкил этилади.\nЙиғилишда фаол тадбиркорлар, ҳуқуқшунослар ва Тадбиркорлар нинг бошқа вакилларидан Тадбиркорлар кенгаши аъзолари ва раисини сайлаб олинади.\n5. Тадбиркорлар кенгашининг қарорлари тавсиявий хусусиятга эга.\n6. Тадбиркорлар кенгаши ўз фаолиятида Ўзбекистон Республикасининг Конституцияси ва қонунларига, Ўзбекистон Республикаси Олий Мажлиси палаталарининг қарорларига, Ўзбекистон Республикаси Президентининг фармонлари, қарорлари ва фармойишларига, Ўзбекистон Республикаси Вазирлар Маҳкамасининг қарорлари ва фармойишларига, мазкур Низомга ҳамда ушбу Низом билан тасдиқланган Тадбиркорлар кенгаши иш регламентига мувофиқ амалга оширади.\n7. Тадбиркорлар кенгаши тўғрисидаги низом ва унга киритиладиган ўзгартишлар ҳамда қўшимчалар давлат органи раҳбарининг қарори билан тасдиқланади.\n2-боб Тадбиркорлар кенгашининг асосий вазифалари\n8. Қуйидагилар Тадбиркорлар кенгашининг асосий вазифалари ҳисобланади:\nтадбиркорларнинг ҳуқуқий маданиятини ошириш ва иқтисодий кўникмаларини шакллантириш бўйича Кичик бизнес ва тадбиркорликни ривожлантириш агентлигига, тадбиркорлар кенгашлари ва бошқа тегишли ташкилотлар билан тизимли алоқаларни йўлга қўйиш.\n9. Тадбиркорлар кенгаши иш регламентида қуйидаги масалалар назарда тутилади:\n3-боб. Тадбиркорлар кенгашининг таркибини шакллантириш ва ишини ташкил этиш тартиби\n10. Тадбиркорлар кенгашининг таркибига унинг раиси, раис ўринбосари, котиби ва аъзолари киради.\n11. Тадбиркорлар кенгаши аъзолигига, қоида тариқасида, фаол тадбиркорлар, ҳуқуқшунослар, ва Тадбиркорлар фаолияти соҳаларида катта амалий тажрибага эга обрў-эътиборли фуқаролар қабул қилинади.\nБунда, кенгаш аъзоси сифатида Кичик бизнес ва тадбиркорликни ривожлантириш агентлиги вакили фаол қатнашади.\nТадбиркорлар кенгаши аъзоларининг сони чекланмаган.\n12. Тадбиркорлар кенгашининг таркиби давлат органи раҳбарининг қарори билан ҳар 3 йилда тасдиқланади.\n13. Қуйидаги ҳолатларда Тадбиркорлар кенгашининг раиси, раис ўринбосари, котиби ва аъзолари унинг таркибидан чиқарилиши мумкин:\nулар томонидан Тадбиркорлар кенгаши таркибидан чиқиш тўғрисида ариза берилганда;\n14. Тадбиркорлар кенгашининг таркиби тўғрисидаги маълумотлар ва унга киритилган ўзгартишлар улар тасдиқланган пайтдан бошлаб 5 кун ичида давлат органининг расмий веб-сайтида эълон қилинади.\n15. Тадбиркорлар кенгашининг раиси:\nтадбиркорлар кенгашининг фаолиятига умумий раҳбарлик қилади;\nтадбиркорлар кенгашининг мажлисларини чақиради ва кун тартибини белгилайди;\nтадбиркорлар кенгашининг мажлисларида раислик қилади;\nтадбиркорлар кенгашининг иш режасини, мажлиси баённомасини ва бошқа ҳужжатларини тасдиқлайди;\nтадбиркорлар кенгаши қарорларининг ижросини назорат қилади;\nтадбиркорлар кенгаши аъзоларининг зиммасига юклатилган вазифаларни бажарилишини мувофиқлаштиради;\nдавлат органининг расмий веб-сайтида ва бошқа ресурсларда жойлаштириладиган тадбиркорлар кенгашининг фаолияти тўғрисидаги маълумотлар таркиби бўйича таклифлар киритади ва уни давлат органи раҳбари билан келишади;\nтадбиркорлар кенгаши қарорларини бажариш масалалари юзасидан давлат органи раҳбари билан ҳамкорлик қилади;\nтадбиркорлар кенгашининг самарали ишини таъминлаш бўйича бошқа ваколатларни амалга оширади.\n16. Тадбиркорлар кенгашининг раиси бўлмаган тақдирда, унинг ваколатлари ва мажбуриятларини раис ўринбосари бажаради.\n17. Тадбиркорлар кенгаши раисининг ўринбосари:\nраис йўқлигида Тадбиркорлар кенгашининг мажлисларида раислик қилади;\nтадбиркорлар кенгаши қарорларининг ижросини назорат қилиш бўйича ишларни ташкил этади;\nфуқароларни ва юридик шахсларнинг вакилларини қабул қилади, шунингдек, Тадбиркорлар кенгаши фаолиятига тааллуқли мурожаатларни кўриб чиқиш бўйича ишларни ташкил этади;\nтадбиркорлар кенгашининг самарали ишларини таъминлаш бўйича бошқа ваколатларни амалга оширади.\n18. Тадбиркорлар кенгашининг котиби:\nтадбиркорлар кенгашининг фаолиятини услубий, ташкилий-ҳуқуқий ва ташкилий-техник жиҳатдан таъминлаш масалаларини ҳал қилади;\nтадбиркорлар кенгашининг навбатдаги мажлисига барча зарур материаллар ўз вақтида тайёрланишини таъминлайди, давлат органи ходимларидан зарур ҳужжатлар ва маълумотларни сўраб олади;\nкун тартибига мувофиқ тадбиркорлар кенгаши мажлислари ўтказилишини ташкил этади;\nтадбиркорлар кенгаши ўтказиладиган сана, жой ва таклиф этиладиган шахслар рўйхатини тадбиркорлар кенгашининг раиси билан келишади;\nтадбиркорлар кенгашининг аъзоларини ва таклиф этилган шахсларни тадбиркорлар кенгаши мажлиси ўтказиладиган жой, сана ва вақт ҳақида хабардор қилади;\nтадбиркорлар кенгаши қарорларининг ижро этилиши устидан мониторинг олиб боради ва унинг натижаларини тадбиркорлар кенгаши мажлисида кўриб чиқиш бўйича таклифлар киритади;\nтадбиркорлар кенгаши мажлисининг баённомасини расмийлаштиради ва тасдиқланган баённоманинг тадбиркорлар кенгаши аъзолари ҳамда бошқа манфаатдор шахсларга жўнатилишини таъминлайди;\nТадбиркорлар кенгашининг самарали ишлашини таъминлаш бўйича бошқа ваколатларни амалга оширади.\n19. Тадбиркорлар кенгашининг аъзолари ўз мажлисларида кўриб чиқиладиган масалаларни муҳокама қилиш ва ҳал қилишда ўз ваколатини бошқаларга ўтказиш ҳуқуқига эга эмас.\nТадбиркорлар кенгашининг мажлисида иштирок этиш имкони бўлмаган ҳолатларда, унинг аъзоси мажлис кун тартибидаги масалалар бўйича ўз фикрини ёзма шаклда юбориши мумкин. Бунда унинг фикри мажлисда кўриб чиқилади ва овоз беришда ҳисобга олинади.\nТадбиркорлар кенгашининг аъзолари:\nТадбиркорлар кенгаши иш режаларининг лойиҳаларини тайёрлайди, уларни Тадбиркорлар кенгашида кўриб чиқиш учун киритади ва тасдиқланган иш режалари бажарилишини таъминлайди;\nкичик бизнес ва хусусий тадбиркорликни янада ривожлантириш, тадбиркорлик субъектлари ҳамда чет эллик инвесторларнинг йўлига тўсиқ ва ғов бўлаётган муаммоларни бартараф этиш бўйича таклифлар ва тавсияларни ишлаб чиқишда ҳамда амалга оширишда қатнашади;\nТадбиркорлар кенгашининг кун тартибига киритилган масалалар юзасидан таҳлилий материаллар тайёрлайди;\nТадбиркорлар кенгашининг ваколатига кирадиган масалалар билан боғлиқ мурожаатларни кўриб чиқади ва натижалари бўйича тегишли ҳужжатларни тайёрлайди;\nТадбиркорлар кенгашининг зиммасига юкланган вазифалар ва функцияларга мувофиқ бошқа ваколатларни амалга оширади.\n20. Тадбиркорлар кенгаши фаолиятининг асосий масалалари унинг мажлисида кўриб чиқилади. Тадбиркорлар кенгашининг мажлиси унинг иш режалари асосида ҳар чоракда камида бир марта чақирилади.\nТадбиркорлар кенгашининг раиси Тадбиркорлар кенгаши аъзоларининг учдан бир қисмининг ёзма мурожаати асосида унинг навбатдан ташқари мажлисини чақириши мумкин.\n21. Тадбиркорлар кенгаши мажлиси кун тартибининг лойиҳаси котиб томонидан Тадбиркорлар кенгаши аъзоларининг таклифлари ва Тадбиркорлар кенгаши раисининг топшириғи асосида шакллантирилади.\n22. Тадбиркорлар кенгашининг мажлисини унинг раиси олиб боради. Раис иштирок эта олмаган ҳолатларда, мажлисни унинг ўринбосари олиб боради.\n23. Тадбиркорлар кенгашининг мажлиси, агар унда Тадбиркорлар кенгаши аъзоларининг камида учдан икки қисми (кворум) иштирок этган тақдирда ваколатли ҳисобланади.\nМажлисни ўтказиш учун кворум шаклланмаган тақдирда, Тадбиркорлар кенгашининг янги мажлиси ўтказиладиган сана эълон қилинади.\n24. Тадбиркорлар кенгашининг қарори мажлисда иштирок этаётган Тадбиркорлар кенгаши аъзоларининг оддий кўпчилик овози билан қабул қилинади.\n25. Тадбиркорлар кенгашининг ҳар бир аъзоси қабул қилинаётган қарорлар бўйича ўзининг фикрини ёзма шаклда ифодалашга ҳақли. Унинг фикри Тадбиркорлар кенгаши мажлисининг баённомасига мажбурий тартибда қўшиб қўйилади.\n26. Тадбиркорлар кенгашининг мажлисида қабул қилинган қарор баённома билан расмийлаштирилади. Тадбиркорлар кенгаши мажлисининг баённомаси котиб томонидан имзоланади, мажлисга раислик қилувчи томонидан тасдиқланади ва уч кун муддатда давлат органига, Тадбиркорлар кенгаши аъзоларига ва манфаатдор шахсларга юборилади.\n27. Тадбиркорлар кенгашининг қарорини тезлик билан қабул қилиш зарурияти туғилганда, унинг раиси ташаббуси билан қарор Тадбиркорлар кенгашининг аъзолари билан келишилган ҳолда сўров йўли билан қабул қилиниши мумкин.\nДавлат органи Тадбиркорлар кенгашининг қабул қилган қарорига қўшилмаган ҳолларда, Тадбиркорлар кенгашининг қарорини олган кундан бошлаб ўн кундан кечикмай унга асослантирилган эътирозини ёзма шаклда юборади.\n28. Тадбиркорлар кенгашининг котиби кенгаш аъзолари кўмагида Тадбиркорлар кенгаши қарорлари ижросининг боришини ўрганади ва кўриб чиқади, зарур бўлган ҳолларда, Тадбиркорлар кенгашининг раисига тегишли таклифлар киритади.\n29. Тадбиркорлар кенгашининг фаолиятини моддий-техник жиҳатдан таъминлаш Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари, шунингдек, қонун ҳужжатларида тақиқланмаган бошқа манбалар ҳисобидан амалга оширилади.\n30. Тадбиркорлар кенгашининг фаолияти унинг низомига ва Ўзбекистон Республикасининг қонун ҳужжатларига мувофиқ эканлиги давлат органининг раҳбари томонидан назорат қилинади.\n31. Тадбиркорлар кенгашининг ва давлат органи раҳбарининг Тадбиркорлар кенгаши фаолияти билан боғлиқ қарорлари устидан белгиланган тартибда шикоят қилиниши мумкин.


Зоҳирий фатво – КУН УЗ\nГлавная / Маданият / Зоҳирий фатво\nAnvar 13.12.2017\tМаданият Comments Off on Зоҳирий фатво 25 Показы\nРукусиз, саждасиз намоз ўқийман дейиши “улар намозларида доим – барқарор бўлувчи зотлардир” (“Маориж” сураси, 23-) оятига биноандир. Яъни, “қалбимни доимо Ҳаққа бераман ёки жаноза намози ўқийман”, дегани.\nФитнани севаман дейишидан мурод, унинг болалари бор. Яъни, “Ҳақиқатан, молларингиз ва фарзандларингиз бир фитнадир (“Тағобун” сураси, 15-оят) (синов – имтиҳондир)” деган ояти каримага биноандир. Булар инсонларни ҳақдан чалғитувчи нарсалар бўлганидан “фитна” дейилган.\nПред. Энг оғир гуноҳ\nСледующая Аввало гуноҳни тарк этиш керак!


Деҳқончилик қиламан деганга — 10 сотихдан ер! - Huquq.uz\nДеҳқончилик қиламан деганга — 10 сотихдан ер!\n16:42 - 28.01.2021\nДавлатимиз раҳбари Олий Мажлисга қилган мурожаатида «Янги Ўзбекистон мактаб остонасидан, таълим-тарбия тизимидан бошланади» деган ғоя асосида устувор вазифаларни белгилаб берди. Ёш авлод билимли, соғлом, ватанпарвар бўлиб улғайиши учун барча кучлар сафарбар қилинади. Йигит-қизларга меҳнат бозорида талаб юқори бўлган касбларни ўргатиш, ташаббусларини рўёбга чиқариш учун зарур шароитлар яратилади.\nМурожаатда белгилаб берилган вазифалардан келиб чиққан ҳолда Фарғона вилояти прокуратураси органлари томонидан ёшларнинг бандлигини таъминлаш борасида эътиборга молик ишлар қилинмоқда. Айниқса, уларнинг тадбиркорлик кўникмаларини эгаллаб, жамиятда ўз ўрнини топишида ҳуқуқий ёрдам кўрсатилаяпти. Хусусан, январь ойида вилоят прокурори У.Қосимов бошчилигида Данғара туманида сектор раҳбарлари ва масъуллар иштирокида ўтказилган тадбирда туман ёшларининг бандлигини таъминлаш ишлари танқидий муҳокама қилинди ва масъулларга кўрсатмалар берилди. Муҳокамалардан сўнг болаларга етарли шароит яратилмаган 17-мактаб ҳамда 1-, 4-мактабгача таълим муассасаларида қурилиш-таъмирлаш ишларига киришилди.\nШунингдек, вилоят прокурорининг тумандаги «Ёшлар дафтари»га киритилган ёшлар билан учрашувида тингланган мурожаат, муаммо ва таклифлар ўрганилиб, ҳал этиш чоралари кўрилди. Ишга жойлашиш, тадбиркорлик учун кредит олиш, электр таъминоти ва бошқа масалаларга оид 47 та мурожаатнинг 40 таси ҳал этилди. Хусусан, 23 кишининг бандлиги таъминланди. Вилоят прокурори томонидан Чинобод маҳалласидаги бўш турган 24 гектар ерни тадбиркорлар ва ёшлар кичик корхоналар ташкил этиб иш бошлаши учун уларга кичик саноат зонаси сифатида ажратиб бериш таклифини билдирилди. Ушбу масала халқ депутатлари вилоят кенгаши сессиясида кўриб чиқилиб, тасдиқланди.\nБундан ташқари деҳқончилик қилиш истагини билдирган 50 кишининг рўйхати тузилди. Уларга 10 сотихдан ер ўлчаб берилмоқда.\nТуман Маданият марказида ёшларни фаолликка ундаган яна бир тадбир бўлиб ўтди. Машҳур спортчилар билан суҳбат уларни янги марралар сари илҳомлантирди.


09:11 / 13.08.2019 3180\n“Юксалиш” умуммиллий ҳаракати офисида “Jamoatchilik” онлайн-платформаси фаолиятининг дастлабки натижалари сарҳисобига бағишланган учрашув бўлиб ўтди. Унда 10 дан зиёд мутасадди вазирлик ва идоралар вакиллари, келиб тушган таклиф муаллифлари ҳамда журналистлар иштирок этди.\nМаълумки, жорий йилнинг 6 август куни интернет тармоғида “Jamoatchilik” онлайн-платфомаси ишга туширилди.\n“Юксалиш” умуммиллий ҳаракати матбуот хизмати хабарига кўра, платформанинг мақсади фуқаролар ва кенг жамоатчиликнинг амалга оширилаётган ислоҳотлардаги иштирокини ошириш, уларни давлат ва жамият бошқарувига фаол жалб қилиш, шунингдек давлат идоралари фаолиятининг очиқлиги ва шаффофлигини таъминлаш, уларнинг аҳоли олдида ҳисобдорлигини янада кучайтириш ҳисобланади.\n12 август ҳолатига кўра платформага келиб тушган хабар ва таклифлар сони 500 га яқинлашди ва бу кўрсаткич ҳамон ўсиб бормоқда.\n“Биз юртимизда содир бўлаётган воқеа ва ҳодисаларга бефарқ бўлмаган ва мамлакат тараққиётига, барча соҳалардаги ислоҳотларни илгари суришга интилаётган фуқароларга миннатдорлик билдириб, келгусида ҳам шундай фаол бўлишларига умид билдирамиз. Шунингдек, ОАВ ва блогерларни ҳам келиб тушаётган таклиф ва хабарларни кенг жамоатчиликка етказишда платформа фаолиятини кўллаб-қувватлашларини сўраб қоламиз”, - дейилади хабарда.\n“Jamoatchilik” онлайн-платфомасига турли соҳалар бўйича таклиф ва хабарлар юборилмоқда. Хусусан, таълим ва соғлиқни сақлаш, молия ва кредитлаш, энергетика ва коммунал хизматлар, паспорт тизими ва фуқароликни расмийлаштириш, мажбурий меҳнат ва коррупцияга қарши курашиш каби кўплаб соҳалар бўйича 420 дан ортиқ ўринли ва асосли таклифлар келиб тушди. Уларнинг аксарияти амалдаги қонун ҳужжатларига ўзгартиш ва қўшимчалар киритиш билан боғлиқ.\nТадбир давомида платформа фаолияти таҳлил қилиниб, оралиқ натижалар эълон қилинди. Хусусан, келиб тушган таклифлар юзасидан тегишли вазирлик ва идоралар мутахассислари ўз фикрларини билдириб, уларни ҳаётга татбиқ этиш имкониятлари ҳақида сўз юритдилар. Иштирокчилар томонидан келиб тушган фикрларнинг деярли барчаси конструктив ва ҳаётга татбиқ этиш мумкинлиги таъкидланди.\nМуҳокамалар якунига кўра томонлар портал фаолиятини янада кенгайтириш, вазирлик ва идоралар тўғридан-тўғри фуқаролар таклифларига жавоб қайтариш орқали тезкорлик имкониятларини янада оширишга келишиб олдилар.


Мисрдаги етакчи клуб чемпионатга бойкот эълон қилди. Ноодатий сабаб\nМисрнинг «Замалек» клуби мамлакат миллий чемпионатидан чиқиб кетиши ҳақида эълон қилди.\n«Бу мавсумда чемпионатдаги иштирокимизни давом эттирмаймиз. Ҳакам Иброҳим Нур ад-Дин – порахўр, мен унга бундай тирикчилик қилишига йўл қўймайман. Ушбу мавсумда бошқа ўйнамаймиз, ҳакамлар бизни мажақлаб ташлашмоқда. Ҳани Абу Ридо (Миср футбол федерацияси вице-президенти) барча жиҳатлар стандартларга мос бўлишини таъминлай олмаяпти.\nБу сафар ҳазиллашаётганим йўқ. Бутун директорлар кенгаши мавсумни давом эттиришимизга қарши бўлмоқда. Ё биз кейинги ўйинда майдонга тушмаймиз, ёки мен кетаман. Мен ҳакамларнинг босимига бошқа чидаб тура олмайман», – деган «Замалек» президенти Муртазо Мансур.\nЎтган йил декабрида ҳам «Замалек» ҳакамлар туфайли чемпионатдан чиқиб кетишини эълон қилганди. Ўша мавсумда жамоа 2-ўринни эгаллаган бўлса, ҳозирга келиб 6-ўринда боришмоқда.\nСуперлигада ҳакамлик бўйича янгилик жорий қилинади\n22:36 / 07.05.2018\nРавшан Эрматов ЖЧ-2018да ишлайдиган бўлди\n19:35 / 29.03.2018\nЖЧ-2018’да ҳакамлар ирқчилик учун ўйинни бекор қилишлари мумкин бўлади\n00:58 / 28.11.2017


Коронавирусга қарши Хитой вакцинасини Ўзбекистонда Jurabek Laboratories ишлаб чиқаради\n29 июн 2022, Тошкент вақти: 21:27\nЎзбекистонда 3-босқич клиник синовдан ўтказилаётган Хитойнинг коронавирусга қарши ZF 2001 вакцинасини мамлакат ҳудудида ишлаб чиқариш ҳуқуқи Jurabek Laboratories масъулияти чекланган жамиятга берилди.\nМаҳаллий матбуотнинг Республика махсус комиссиясига таяниб билдиришича, мазкур вакцинани Ўзбекистонда маҳаллийлаштириш мақсадида “бир қатор фармацевтика корхоналари фаолияти ўрганилди, лаборатория ҳамда техник ва ишлаб чиқариш қувватларини инобатга олиб, “Jurabek Laboratories” МЧЖ ҚК танланди”.\nХабарда айтилишича, вакцинани ишлаб чиққан Хитойнинг Zhifei Longcom Biopharmaceutical Co.,Ltd ширкати вакцинани яратишда Ўзбекистоннинг ҳиссаси ва cаъй-ҳаракатларини инобатга олган ва ҳаммуаллиф мамлакат сифатида белгилаган. Шундан келиб чиққан ҳолда вакцинани “ZF-UZ-VAC 2001” номи билан биргаликда ишлаб чиқариш ва фойдаланишга келишилган.\nЎзбекистон ҳукумати “ZF-UZ-VAC 2001” вакцинасидан ҳозирча 1 миллион доза харид қилишни режалаштирмоқда.\nБир неча кун аввал Хитойнинг коронавирусга қарши ZF-2001 рекомбинант вакцинасининг 3-босқич клиник синовида Ўзбекистонда 6697 нафар кўнгилли вакцинанинг 1-дозаси билан, яна 1209 таси 2-дозаси билан эмлангани хабар қилинган эди.\nБилдирилишича, синовда қатнашаётган кўнгиллилардан 5 нафарида 1-даражали ножўя таъсирлар кузатилди. Ножўя таъсир аллергик реакция, бироз иситма чиқиши, бош оғриғи шаклида бўлган. Эмланган кўнгиллиларда 2- ва 3-даражали ножўя таъсирлар кузатилмаган.\nТўйида мушт еган келинчак, муштумзўр она ва "самосуд"лар. ЮНИСЕФ Ўзбекистондаги вазиятдан ташвишда